
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαρ,άδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΝΑ ΣΥΝΤΡΙΒΕΙ Ο 
ΣΟΣΙΑΛΦΑΣΙΣΤΑΕ 


ΠΑΠΑΝΑΡΕΟΥ 


Αυτή τη φορά ο Παπανδρέου δεν 
τα πήγε καλά. Πέτυχε πολλά, αλ¬ 
λά βγαίνει νικημένος. Πέτυχε το 
βασικό του στόχο, το πέρασμα της 
γραμματείας στα χέρια του Λαλιώ- 
τη μέσω του Σκανδαλίδη, όπως κα- 
τάφερε και να σύρει ενάντια στους 
Ευρωπαίους Σημίτη και Β. Παπαν¬ 
δρέου ολόκληρο σχεδόν το αυτο- 
δυναμικό κομματικό ΠΑΣΟΚ. Πέ¬ 
τυχε επίσης να χώσει για πρώτη 
φορά τον Παπούλια στο Εκτελε¬ 
στικό. Τέλος, για ένα τόσο ισχυρό 
χτύπημα της ευρωπαϊκής ομάδας 
όσο αυτό που εκφράστηκε στην ο¬ 
μιλία του η πλειοψηφία που πήρε 
ο Παπανδρέου στο ζήτημα της δια¬ 
δικασίας στην Κ.Ε. ήταν σημαντι¬ 
κή. 

Όμως το τίμημα αυτών των επι¬ 
τυχιών ήταν ασύλληπτο. Το τίμη¬ 
μα ήταν ότι για πρώτη φορά ο αυ- 
τοκράτορας έπεσε από το άλογο. 
Μερικές μεγάλες πολιτικές 
στιγμές έχουν την τύχη να συνο¬ 
ψίζονται σε μια εικόνα. Αυτή την 
εικόνα την πρόσφερε η Β. Παπαν¬ 
δρέου, που με μια υπέροχη αναί¬ 
δεια διέκοψε μπροστά σε όλη την 
Ελλάδα τον Ποσειδώνα την ώρα 
που έριχνε τους κεραυνούς του και 
φαινόταν να γεύεται τον τρόμο που 
προκαλούσε σε μια αίθουσα που 
του ήταν πάντα δουλική. Η Πα¬ 
πανδρέου έριξε ένα χαρτί μπροστά 
στον αδιαμφισβήτητο και ξαναδιά- 
νυσε έναν ατέλειωτο διάδρομο κα¬ 
τάλληλο για να επιμηκύνει τη 
στιγμή. 

Μέχρι πριν λίγους μήνες μια τέ¬ 
τοια κίνηση θα σήμαινε για το δρά¬ 
στη της βέβαιο κομματικό, ακόμα 
και διακομματικό θάνατο. Όχι μό¬ 
νο τα κομματικά σκυλιά, αλλά και 
οι λεγόμενοι ψύχραιμοι πολιτικοί 
αναλυτές θα συμφωνούσαν ότι αυ¬ 
τή η κίνηση δεν είχε τακτ, ούτε ε¬ 
πίπεδο, ούτε αληθινό θάρρος απέ¬ 
ναντι σε μια πραγματικά μεγάλη 
“ήρεμη δύναμη”, όπως αυτή του λε¬ 
γάμενου χαρισματικού ηγέτη. 

Τώρα όλοι παραδέχτηκαν την α¬ 
ξία αυτής της κίνησης, με εξαίρε¬ 
ση το Ριζοσπάστη της 12/10, που τη 
χαρακτήρισε «κακέκτυπη απόδο¬ 
ση υποκριτικών στιγμών της 
“Τζίλντα”». Πραγματικά, ήταν το 
πρώτο ανοιχτό ράπισμα στον αρ¬ 
χηγό των εν Ελλάδι ρώσων πρα¬ 
κτόρων, στον άνθρωπο που φρόντι¬ 
ζε πάντα να δίνει μάχες με το κύ¬ 
ρος του από τα πριν και με κατάλ¬ 
ληλες διαδικασίες θωρακισμένο. 

Ασφαλώς η Παπανδρέου δεν ή¬ 
ταν μόνη της χθες. Και αυτή και ο 


Σημίτης και μια σειρά άλλα στε¬ 
λέχη ήρθαν να πατήσουν πάνω σ’ 
ένα πλατύ και μαχητικό ρεύμα α¬ 
πόρριψης αυτού του μεγάλου δια¬ 
φθορέα, ένα ρεύμα που γιγαντώθη¬ 
κε μέσα στην ίδια τη βάση της ελ¬ 
ληνικής κοινωνίας και του ίδιου 
του ΠΑΣΟΚ. Είναι αυτό που εμ¬ 
ψύχωσε υποταγμένους και τσαλα¬ 
κωμένους ανθρώπους, όπως είναι 
τα ηγετικά στελέχη του ΠΑΣΟΚ, 
και τους έδωσε τη δύναμη να κά¬ 
νουν αυτό που κάνει πάντα κάθε 
ανώριμη ακόμα εσωκομματική α¬ 
ντιπολίτευση: ν’ αρνηθεί τη διαδι¬ 
κασία, πριν αρνηθεί την πολιτική 
γραμμή. 

Η Παπανδρέου με τη διακοπή της 
και ο Σημίτης με τη διαδικαστική 
του πρόταση λίγο πριν ξεκινήσει 
ο Παπανδρέου περιφρόνησαν την 
ακραία φασιστική διαδικασία στην 


Η απόπειρα δολοφονίας κατά 
του Γκλιγκόροφ είναι ένα πολύ 
μεγάλο γεγονός για τη σταθερό¬ 
τητα της γειτονικής χώρας ώστε 
να μην κρύβει πίσω της ένα γενι¬ 
κότερο σχέδιο πολιτικής και, ί¬ 
σως, στρατιωτικής αναταραχής. 
Κάνουν λοιπόν πολύ καλά όσοι 
ανησυχούν. Είναι όμως πολύ κω¬ 
μικό να ανησυχούν τώρα όλοι ε¬ 
κείνοι που για χρόνια έχουν χτυ¬ 
πήσει τον Γκλιγκόροφ σαν εχθρό 
της Ελλάδας, της ειρήνης, της κα¬ 
λής γειτονίας και τον έχουν εμ¬ 
φανίσει σαν τέτοιο μπροστά στα 
μάτια του ελληνικού λαού. Έφτα¬ 
νε όμως να βρεθεί αυτός ο άνθρω¬ 
πος στο χείλος του τάφου για να 
νιώσει ο λαός μας ότι κάτι δεν 
πάει καλά μ’ αυτές τις θεωρίες. 
Γιατί μόνο σε κάτι τέτοιες στιγ¬ 
μές κάνει το μυαλό ένα γρήγορο, 
σχεδόν αυθόρμητο απολογισμό 
και βρίσκει ότι αυτός ο ηγέτης δε 
χρησιμοποίησε ποτέ τη βία σαν ό¬ 
πλο μέσα στη χώρα του, ότι δε μί¬ 
λησε ποτέ τη γλώσσα της βίας, 
ούτε χρησιμοποίησε τη βία, ενά- 


οποία υποχρεώθηκε για τη θωρά- 
κισή του ο Παπανδρέου και την έ¬ 
σπασαν, κατηγορώντας τον ταυτό¬ 
χρονα για αυταρχισμό και φυγο¬ 
μαχία. Άλλωστε και η ίδια η μέ¬ 
χρι τα τώρα ανώτερη μορφή κριτι¬ 
κής τους στον Παπανδρέου ήταν 
πάνω στην τεχνική του ικανότητα 
να διοικεί και όχι πάνω στην πο¬ 
λιτική του γραμμή, ιδιαίτερα πά¬ 
νω στην “εθνική” του πολιτική. Το 
ζήτημα της διαδοχής πρόσφερε α¬ 
πλά το έδαφος για μια διαδικα¬ 
στική μάχη. Όμως μόνο έτσι θα 
μπορούσε να συγκροτηθεί ένα 
πραγματικά πλατύ πολιτικό μέτω¬ 
πο όλων των διαφωνούντων και ό¬ 
λων των δυσαρεστημένων του 
κόμματος και της κυβέρνησης. 

Καταλύτης για να συγκροτηθεί 
αυτό το πλατύ μέτωπο της δυσα- 


ντια στους γείτονές του, ενώ δέ¬ 
χτηκε ο ίδιος το πιο ακραίο χτύ¬ 
πημα της πολιτικής βίας: την ε¬ 
παγγελματική, επιστημονική δο¬ 
λοφονική βία. Από αυτή την άπο¬ 
ψη, αν ο Γκλιγκόροφ καταφέρει 
να συνεχίσει να ζει πολιτικά, η 
απόπειρα ενάντιά του θα έχει προ¬ 
σφέρει τόσα πολλά στην ανάπτυ¬ 
ξη της πολιτικής συνείδησης του 
λαού μας και τόσα πολλά στην 
υπόθεση της ειρήνης σχετικά με 
το Μακεδονικό, όσα χρόνια ειρη¬ 
νικών διπλωματικών επαφών και 
τόνοι προπαγάνδας. Αλλά η επι¬ 
βίωση του Γκλιγκόροφ θα είναι 
πάνω απ’ όλα καθοριστική για τις 
άμεσες πολιτικές εξελίξεις στα 
Βαλκάνια. Η δολοφονική επίθε¬ 
ση ενάντιά του ήθελε να σύρει τις 
εξελίξεις στην ακριβώς αντίθετη 
κατεύθυνση από εκείνη στην ο¬ 
ποία τις οδηγούσε αυτός. 

Η ΚΥΡΙΑΡΧΗ ΠΟΛΙΤΙΚΗ 
ΑΝΑΛΥΣΗ 

Η κυρίαρχη πολιτική ανάλυση 
στην Ελλάδα καταλήγει στο συ- 


ρέσκειας ήταν η Λιάνη, που πραγ¬ 
ματικά ζωγράφισε στο λαό την ηθι¬ 
κή παρακμή, τον αυταρχισμό και 
την απόλυτη εξαχρείωση του στε¬ 
νού παπανδρεϊκού μετώπου των ε- 
θνικιστών και των ρωσόδουλων, 
και το απομόνωσε στο έπακρο. Έ¬ 
τσι, μπόρεσαν να ξεθαρρέψουν και 
να μιλήσουν όλοι οι κατά καιρούς 
ποδοπατημένοι. Αυτή η λαϊκή ορ¬ 
γή είναι η βαθύτερη αιτία για την 
απόφαση τριών πολιτικών ρευμά¬ 
των μέσα στο ΠΑΣΟΚ να κάνουν 
αποχή από το νέο Εκτελεστικό. 
Αυτή η αποχή εμπόδισε για πρώτη 
φορά το αιώνιο πετυχημένο σχέ¬ 
διο του Παπανδρέου να τραυματί¬ 
ζει όλες τις εχθρικές του τάσεις 
στρέφοντας την καθεμιά ενάντια 
στην άλλη, αλλά να μην τις αφή¬ 
νει να πεθαίνουν ούτε να αυτονο- 
μούνται, ώστε να εξασφαλίζουν 


μπέρασμα ότι ο Γκλιγκόροφ χτυ¬ 
πήθηκε επειδή θέλησε να εξομα¬ 
λύνει τις σχέσεις της χώρας του 
με την Ελλάδα και τη Σερβία. 

Άρα. με βάση αυτή την αντίλη¬ 
ψη, η πηγή του χτυπήματος πρέ¬ 
πει να αναζητηθεί στους μακεδό- 
νες εθνικιστές, που αντιδράσανε 
στις υποχωρήσεις απέναντι στην 
Ελλάδα, και ιδιαίτερα στην αλ¬ 
λαγή της σημαίας. Συμπέρασμα: η 
πιο ειρηνόφιλη πολιτική είναι η 
υποχώρηση στην Ελλάδα, που 
προφανώς έχει δίκιο. 

Αυτή η θεωρία συνδυάζεται πά¬ 
ντα με τον ισχυρισμό ότι λίγο πριν 
χτυπηθεί ο Γκλιγκόροφ είχε επι¬ 
χειρήσει και άνοιγμα στο Βελι¬ 
γράδι με την επίσκεψη που έκανε 
στο Μιλόσεβιτς δύο μέρες πριν. 
Βέβαια, αυτοί που το λένε αυτό 
το τελευταίο κρύβουν ότι αυτή δεν 
ήταν μια καρποφόρα συνάντηση, 
γιατί σύμφωνα με τις πληροφορί¬ 
ες που έφτασαν στον Τύπο ο Μι¬ 
λόσεβιτς επέμενε να μην αναγνω¬ 
ρίζει τη Δημ. της Μακεδονίας ό¬ 
σο ο Γκλιγκόροφ δεν ερχόταν σε 


την άνοδο της δικιάς του, στενής 
ρωσόδουλης ομάδας και τη φαινο¬ 
μενική ενότητα του πλαδαρού του 
κόμματος. Αυτό το εξουθενωτικό 
παιχνίδι το ονόμαζε “σύνθεση”. 

Αυτή τη φορά η “σύνθεση” απέ- 
τυχε. Όχι μόνο δεν μπόρεσε να δια- 
σπάσει τους “4”, και κυρίως το δί¬ 
δυμο πυρήνα τους (Β. Παπανδρέ- 
ου-Σημίτη), αλλά κυρίως δεν μπό¬ 
ρεσε, παρά τις απελπισμένες εκ¬ 
κλήσεις του, να τραβήξει και να 
συσπειριϋσει το από καιρό παρα¬ 
μερισμένο παλιό κέντρο, που έχει 
σαν πιο νοματαγή του εκπρόσωπο 
το Χαραλαμπόπουλο. 

Το κακό όμως είναι ότι δεν μπό¬ 
ρεσε να πείσει ούτε την ομάδα των 
“λοχαγών”, με επικεφαλής τον Κα- 
στανίδη, που είναι τόσο πολύ δε¬ 
μένη με τους λαλιωτικούς. Έτσι, 
φτιάχτηκε το λιγότερο αντιπροσω¬ 
πευτικό Εκτελεστικό όλων των ε¬ 
ποχών, μοιρασμένο ανάμεσα στους 
αυτοδυναμικούς και τους ρωσό- 
δουλους και διανθισμένο με μερι- 

συνεχεία στη σελ. 6 


σύγκρουση με την Ευρώπη σπά¬ 
ζοντας το εναντίον του εμπάργκο. 

Αν τώρα συνδυάσουμε την εξο¬ 
μάλυνση με την Ελλάδα με την 
εξομάλυνση με τη Σερβία, βγαί¬ 
νει σχεδόν αβίαστα το συμπέρα¬ 
σμα -πάντα με βάση την παραπά¬ 
νω αντίληψη- ότι οι δολοφόνοι 
προσπάθησαν να εμποδίσουν την 
υποχωρητική πολιτική που ακο¬ 
λουθούσε ο Γκλιγκόροφ απέναντι 
στα δύο σταθερά σημεία της ρώ- 
σικης διπλωματίας στα Βαλκάνια, 
που είναι η Ελλάδα και η Σερβία, 
ή, αλλιώς, στους δύο πόλους της 
κάθετης μέγγενης που σφίγγει τη 
μικρή αυτή χώρα. Αυτή ακριβώς 
την ανάλυση κάνει ένας υπερα¬ 
σπιστής της ρωσοελληνικής φιλί¬ 
ας, ο Βαληνάκης του ΕΛΙΑΜΕΠ, 
που εξήγησε τη δολοφονία σαν α¬ 
ντίδραση του οριζόντιου βαλκά- 
νιου άξονα Αλβανίας-Βουλγαρί- 
ας-Τουρκίας στην πορεία υπαγω¬ 
γής της Μακεδονίας στον κάθε¬ 
το άξονα Βελιγράδι-Αθήνα. 

Για τους ρωσόφιλους ο οριζό- 


Η ΑΠΟΠΕΙΡΑ ΔΟΛΟΦΟΝΙΑΣ ΚΑΤΑ 
ΓΚΛΙΓΚΟΡΟΦ ΔΕΙΧΝΕΙ ΚΡΕΜΛΙΝΟ 


συνέχεια στη σελ. 4 

Σελίδα 2 _ _ ΝΕΑ ΑΝΑΤΟΛΗ 

Η ΒΡΩΜΙΚΗ ΕΚΣΤΡΑΤΕΙΑ ΓΙΑ ΤΙΣ 
ΓΕΡΜΑΝΙΚΕΣ ΑΠΟΖΗΜΙΩΣΕΙΣ 


Η διεκδίκηση των “γερμανικών 
επανορθώσεων”, δηλαδή της επι¬ 
στροφής βασικά του κατοχικού α¬ 
ναγκαστικού δανείου που είχε πά¬ 
ρει η ναζιστική Γερμανία από την 
Ελλάδα, ύψους 38 εκ. χρυσών λι¬ 
ρών, και των αποζημιώσεων για 
τα θύματα και τις καταστροφές 
του πολέμου, ήταν πάγια θέση της 
πολιτικής του ψευτοΚΚΕ. Η προ¬ 
παγάνδα γι’ αυτό το ζήτημα γι¬ 
νόταν για αρκετά χρόνια σε χα¬ 
μηλούς τόνους, ενώ το όλο θέμα 
ήταν “ξεχασμένο” για τις κυβερ¬ 
νήσεις Παπανδρέου - Μητσοτά- 
κη. Τους τελευταίους μήνες ξαφ¬ 
νικά το ψευτοΚΚΕ μαζί με το 
ΣΥΝ έκανε τις γερμανικές επα¬ 
νορθώσεις κεντρικό πολιτικό ζή¬ 
τημα της εσωτερικής και εξωτε¬ 
ρικής πολιτικής, προκαλώντας 
την όξυνση στις σχέσεις μας με 
τη Γερμανία και έχοντας την ο¬ 
λόπλευρη στήριξη της κυβέρνη¬ 
σης. 

Η “αγωνία” του ψευτοΚΚΕ δεν 
οφείλεται σε όψιμες αντιφασιστι¬ 
κές και αντιναζιστικές ανησυχί¬ 
ες. Οι σοσιαλφασίστες του Περισ¬ 
σού ισχυρίζονται ότι κάνουν τώ¬ 
ρα τη φασαρία γιατί συμπληρώ¬ 
νεται ο χρόνος της παραγραφής 
των αξιώσεων του ελληνικού κρά¬ 
τους κατά του γερμανικού Δημο¬ 
σίου. Όμως ο χρόνος αυτός έτρε¬ 
χε εδώ και χρόνια. Η αλήθεια εί¬ 
ναι ότι τη στιγμή αυτή της μεγα¬ 
λύτερης προσέγγισης με τη Ρω¬ 
σία πρέπει να έρχεται η μεγαλύ¬ 
τερη όξυνση με την Ευρώπη, μέσα 
στα επιτρεπόμενα από τις δοσμέ¬ 
νες πολιτικές συνθήκες όρια, στο 
επίπεδο τόσο της εξωτερικής πο¬ 
λιτικής όσο και της προπαγάνδας 
μέσα στο λαό. 

Έτσι, καταρχήν το ψευτοΚΚΕ 
ζήτησε πολλές φορές να τεθεί α¬ 
νοιχτά το ζήτημα από την ελλη¬ 
νική κυβέρνηση, αλλά ο Παπαν¬ 
δρέου αρνήθηκε να το κάνει, για¬ 
τί στα πλαίσια της σημερινής Ευ¬ 
ρώπης και με δεδομένη την απο¬ 
μόνωση της Ελλάδας μια τέτοια 
κίνηση θα τον απομόνωνε. Στη συ¬ 
νέχεια το ψευτοΚΚΕ παρότρυνε 
δημαγωγικά τους πολίτες να ε¬ 
γείρουν ιδιωτικά αγωγές εναντί¬ 
ον του γερμανικού Δημοσίου, πα- 
ρασύροντας σε ανώφελες περιπέ¬ 
τειες το λαό, αφού ένα τέτοιο ζή¬ 
τημα μόνο σε επίπεδο διεθνών 
διαπραγματεύσεων μπορεί να λυ¬ 
θεί. Και τελικά προχώρησε το ί¬ 
διο σε μια πράξη άσκησης εξωτε¬ 
ρικής πολιτικής με τις ευλογίες 
της κυβέρνησης, δηλ. την αποστο¬ 
λή επιστολής στον Κολ, με την 
οποία ο Κόρακας (!) “θύμισε” στη 
Γερμανία τις υποχρεώσεις της α¬ 
πέναντι στην Ελλάδα υπολογίζο- 
ντάς τες ως εξής: Το κατοχικό δά¬ 
νειο, υπολογιζόμενο με ελάχιστο 
επιτόκιο 3%, ξεπερνά τα 17 δισε¬ 
κατομμύρια δολάρια, δηλαδή κα¬ 
λύπτει το μισό και πλέον ελλη¬ 
νικό δημόσιο χρέος, και οι απο¬ 
ζημιώσεις ανέρχονται σε 35 δισε¬ 
κατομμύρια δολάρια. Αυτά τα πο¬ 
σά αξίωσε το ψευτοΚΚΕ από τη 
Γερμανία ( Ελευθεροτυπία , 5/10). 

Στην απαίτηση αυτή τόσο ο Κολ 
όσο και ο υφυπουργός Εξωτερι¬ 
κών Σέφερ απάντησαν ότι το θέ¬ 


μα έχει κλείσει και δεν υπάρχει 
περίπτωση να αρχίσουν τώρα δια¬ 
πραγματεύσεις με την Ελλάδα γι’ 
αυτό. Οι δηλώσεις αυτές προκά- 
λεσαν την οργή της κυβέρνησης, 
η θέση της οποίας, όπως εκφρά¬ 
στηκε από το Χυτήρη, είναι ότι 
το θέμα δεν έχει κλείσει, είναι α¬ 
νοιχτό και σωστά κάνουν προσφυ¬ 
γές οι πολίτες. Παρέπεμψε μάλι¬ 
στα σε παλαιότερη απάντηση του 
Παπούλια σε σχετική ερώτηση 
του ψευτοΚΚΕ, στην οποία ανα- 
φέρεται ότι «η Ελλάς ουδέποτε 
παραιτήθη των εν λόγω απαιτή- 
σεών της και, αντιθέτως, θεωρεί 
ότι το πρόβλημα αυτό παραμένει 
πολιτικά ανοιχτό» ( Ελευθεροτυ¬ 
πία , 30/9). 

Ο ΣΥΝ πριμοδότησε με ενθου¬ 
σιασμό το ψευτοΚΚΕ σ' αυτή την 
εκστρατεία δείχνοντας άλλη μια 
φορά τον κάλπικο φιλοευρωπαϊ- 
σμό του. Σύμφωνα με δηλώσεις 
του Κωνσταντόπουλου, «πρόκει¬ 
ται για μέγιστο εθνικό πρόβλημα 
που έχει τεράστια πολιτική, ηθι¬ 
κή και ιστορική σημασία» ( Ελευ¬ 
θεροτυπία , 7/10). 

Τα κίνητρα των σοσιαλφασι- 
στών γίνονται ξεκάθαρα από τη 
σιωπή τους για χρόνια, όταν διά¬ 
δοχος της ναζιστικής Γερμανίας 
ήταν τόσο η “αδελφή” δήθεν σο¬ 
σιαλιστική Ανατολική Γερμανία 
όσο και η καπιταλιστική Δυτική 
Γερμανία. Για χρόνια τους “έπνι¬ 
γε το δίκιο”, αλλά έβγαζαν μόνο 
ψιθύρους, μέχρι που αποφάσισαν 
μετά την ενοποίηση να βγάλουν 
την πολεμική ιαχή εναντίον της 
ενιαίας πλέον Γερμανίας. 

Το ζήτημα είναι αν πράγματι δι¬ 
καιούται η Ελλάδα τα συγκεκρι¬ 
μένα ποσά από τη Γερμανία. Το 
ζήτημα αυτό έχει δύο πλευρές. Η 
μία, που είναι η δευτερεύουσα, εί¬ 
ναι η νομική και αφορά το ζήτη¬ 
μα της παραγραφής αυτών των α¬ 
ξιώσεων. Η δεύτερη, που είναι και 
η κύρια, είναι η πολιτική και α¬ 
φορά τόσο το ζήτημα της τιμωρί¬ 
ας της ναζιστικής Γερμανίας για 
τις βαρβαρότητες του Β' Παγκο¬ 
σμίου Πολέμου όσο και το χα¬ 
ρακτήρα της σημερινής Γερμανί¬ 
ας. 

Σε ό,τι αφορά το νομικό ζήτημα 
η κατάσταση έχει ως εξής: Η Γερ¬ 
μανική Ομοσπονδιακή Δημοκρα¬ 
τία, παρόλο που είχε γίνει παρά¬ 
δοση άνευ όρων και υπήρχε από 
πλευράς Διεθνούς Δικαίου υπο¬ 
χρέωση για την αποκατάσταση 
των ζημιών, είχε προβάλει ανα¬ 
βλητική ένσταση με το επιχείρη¬ 
μα ότι οι υποχρεώσεις αυτές βά¬ 
ρυναν ολόκληρη τη Γερμανία, ε¬ 
πομένως και την Ανατολική, και 
μόνο μετά την ενοποίησή της θα 
μπορούσε να τις πληρώσει. Μετά 
την ενοποίηση στις 12 Σεπτέμβρη 
1990 υπογράφτηκε στη Μόσχα 
συνθήκη για την οριστική ταχτο¬ 
ποίηση των σχέσεων της Γερμα¬ 
νίας, αφενός μεταξύ της Ο¬ 
μοσπονδιακής Δημοκρατίας της 
Γερμανίας και της “Λαϊκής” Δη¬ 
μοκρατίας της Γερμανίας και α¬ 
φετέρου των ΗΠΑ, της Γαλλίας 
και της Αγγλίας. Σύμφωνα με αυ¬ 
τή τη συνθήκη, «η ενωμένη Γερ¬ 
μανία θα αποφασίζει κυριαρχικά 


για τις εσωτερικές και εξωτερκές 
υποθέσεις της». Επομένως έπαψε 
να ισχύει η προηγούμενη αναβλη¬ 
τική ένσταση. 

Από εκεί και πέρα, επειδή έ¬ 
χουν περάσει πενήντα χρόνια α¬ 
πό τότε, υπάρχει το θέμα της πα¬ 
ραγραφής των συγκεκριμένων α¬ 
ξιώσεων, για το οποίο έχουν εκ¬ 
φραστεί δύο θεωρίες: Η μία είναι 
ότι τα εγκλήματα των στρατευ¬ 
μάτων Κατοχής αποτελούν παρα¬ 
βιάσεις του Διεθνούς Δικαίου που 
δεν υπόκεινται σε παραγραφή. Η 
δεύτερη είναι ότι σε κάθε περί¬ 
πτωση, αν γίνει έστω δεκτό ότι 
ισχύει η πενταετής παραγραφή 
που προβλέπεται για τις χρημα¬ 
τικές αξιώσεις του κοινού αστι¬ 
κού δικαίου και εφόσον η συνθή¬ 
κη της Μόσχας κυρώθηκε το 1991, 
υπάρχει χρόνος για την έγερση 
των αγωγών μέχρι το τέλος του 
Ιανουάριου του 1996 ( Ελευθεροτυ¬ 
πία :, 6/10). Γι’ αυτή την παραγρα¬ 
φή μιλάνε οι σοσιαλφασίστες. Α¬ 
πό νομική άποψη λοιπόν οι αξιώ¬ 
σεις αυτές στέκουν. 

Τα διεθνή ζητήματα όμως δε λύ¬ 
νονται με νομικές ερμηνείες, αλ¬ 
λά πολιτικά. Η πολιτική της Γερ¬ 
μανίας για το ζήτημα είναι οι δι¬ 
μερείς συμφωνίες συνεργασίας 
(π.χ. με χώρες όπως η Ρωσία, Πο¬ 
λωνία και το Ισραήλ) και η κα¬ 
ταβολή μέρους των επανορθώσε¬ 
ων με τη μορφή βοήθειας προς αυ¬ 
τές. Είναι ο μόνος τρόπος για να 
αποφύγει την εξαφάνισή της από 
το χάρτη της Ευρώπης, αφού αν 
ικανοποιούσε απαιτήσεις ανάλο¬ 
γες με τις ελληνικές, και μάλι¬ 
στα για όλα τα ανατολικά κράτη 
που έχουν αξιώσεις από τον πό¬ 
λεμο, έπρεπε να πάψει να υπάρ¬ 
χει σαν κράτος όχι μόνο η 
γερμανική αστική τάξη, αλλά ο¬ 
λόκληρος ο γερμανικός λαός θα 
έπρεπε να γίνει δούλος των υπο¬ 
χρεώσεων αυτών. Το παράλογο 
άλλωστε ύψος αυτών των απαι¬ 
τήσεων δείχνει και το φασιστικό 
τους χαραχτήρα. 

Η πολιτική πλατφόρμα του σο- 
σιαλφασισμού για το δικαίωμα 
του ελληνικού κράτους είναι αυ¬ 
τή που περιεκτικά εκφράζει ο 
Ζουράρις σε άρθρο του στην Ε¬ 
λευθεροτυπία (4/10): «Οι Γερμανοί 
εγκλημάτισαν και δεν τιμωρή¬ 
θηκαν, έκλεψαν και δεν πλήρω¬ 
σαν. Αν τους αποθρασύνουμε με 
την υποχωρητικότητα μας, θα α¬ 
ποθρασύνουμε την επιθετικότητά 
τους». 

Δηλαδή, πρώτον, η σημερινή 
Γερμανία πρέπει να πληρώσει για 
τα εγκλήματα της ναζιστικής Γερ¬ 
μανίας που έμεινε ατιμώρητη, δεύ¬ 
τερον, η σημερινή Γερμανία είναι 
συνέχεια της ναζιστικής Γερμα¬ 
νίας και, αν δεν τιμωρηθεί, θα α- 
ποθρασυνθεί στην άσκηση της φα¬ 
σιστικής της επιθετικής πολιτι¬ 
κής. Για άλλη μια φορά ο σοσιαλ- 
φασισμός και ο κλασικός φασι¬ 
σμός συναντιούνται και αλληλο- 
συμπληρώνονται στη χυδαία και 
ασύστολη δημαγωγία. 

Η ναζιστική Γερμανία δεν έμει¬ 
νε ατιμώρητη για τα εγκλήματα 
της. Η ίδια η χώρα ισοπεδώθηκε 
από τους Συμμάχους, υπέγραψε ε¬ 


ξευτελιστικές συνθήκες, μπήκε υ¬ 
πό την κατοχή και κηδεμονία των 
νικητών, απομονώθηκε πολιτικά 
και καταδικάστηκε από ολόκλη¬ 
ρο τον κόσμο, όπως ακριβώς έ¬ 
πρεπε να γίνει. Το διάδοχο κρά¬ 
τος πλήρωσε μέρος των επανορ¬ 
θώσεων με τις διμερείς συμφωνί¬ 
ες. Η Ελλάδα το 1960 εισέπραξε 
βάσει μιας τέτοιας συμφωνίας 115 
εκατομμύρια μάρκα. 

Η σημερινή Γερμανία δεν είναι 
ίδια με τη ναζιστική Γερμανία, ού¬ 
τε αποτελεί συνέχειά της. Το κομ¬ 
μάτι της αστικής τάξης που εκ¬ 
προσωπούσε το ναζισμό έχει συ¬ 
ντρίβει, και αυτό φαίνεται στο ό¬ 
τι οι νεοναζιστικές οργανώσεις 
χαρακτηρίστηκαν παράνομες στη 
Γερμανία, κάτι που δεν έχει γίνει 
στην Ελλάδα, στο ότι ο Κολ συμ¬ 
μετείχε σε αντιναζιστικές πορεί¬ 
ες και εκδηλώσεις και δήλωσε 
πρόσφατα ότι η ήττα του ναζισμού 
ήταν νίκη της Γερμανίας. Οι ελ¬ 
ληνικές κυβερνήσεις και οι “πα¬ 
τριώτες” σοσιαλφασίστες δεν έ¬ 
χουν κάνει ποτέ παρόμοια δήλω¬ 
ση για την εισβολή της Ελλάδας 
στην Τουρκία το ’22. Δεν πρέπει 
επίσης να ξεχνάμε ότι οι νεονα- 
ζιστικές οργανώσεις που εμφανί¬ 
στηκαν στην ενοποιημένη Γερμα¬ 
νία προέρχονται από τις παλιές 
κόβες του φασιστικού “κομμουνι¬ 
στικού” κόμματος της Ανατολι¬ 
κής Γερμανίας, από τα σπάργανα 
του σοσιαλφασισμού. Δεν έχουν 
να κάνουν με τον παλιό ναζισμό. 
Τέλος, και το κυριότερο, οι συ¬ 
νεργάτες των γερμανών ναζί κυ¬ 
βέρνησαν την Ελλάδα λόγω εμ¬ 
φυλίου, ενώ οι ναζί της Γερμανί¬ 
ας κυνηγήθηκαν σαν άγρια θηρία. 

Η διεκδίκηση λοιπόν των γερ¬ 
μανικών επανορθώσεων σήμερα 
δεν αντιστοιχεί στην κοινωνική 
ανάγκη της τιμωρίας του ναζισμού 
και είναι έξω πό τις διαθέσεις των 
μαζών. Προβάλλονται από το ψευ¬ 
τοΚΚΕ στα πλαίσια ενός μεσαιω¬ 
νικού ιστορικισμού που απευθύ¬ 
νεται στη δημοκρατική ευαισθησί¬ 
α του λαού μας και στη νωπή του 
μνήμη. Η θεωρία της αιώνια χι¬ 
τλερικής Γερμανίας μοιάζει με τη 
θεωρία των αιμοσταγών “Τουρκα- 
λάδων που μας είχαν υπόδουλους 
τετρακόσια χρόνια” και είναι το 
ίδιο αντιδραστική. Η ιστορία με¬ 
ταβάλλει το χαρακτήρα των κρα¬ 
τών και των εθνών και το καλύ¬ 
τερο παράδειγμα είναι πως ό,τι ή¬ 
ταν κάποτε προπύργιο της επα¬ 
νάστασης (Ρωσία, Κίνα) σήμερα 
εκπροσωπεί τον πιο μαύρο φασι¬ 
σμό. 

Όταν η ρώσικη αρκούδα φορά¬ 
ει μια χαμογελαστή μάσκα για τον 
εφησυχασμό των Ευρωπαίων και 
μετατρέπεται σε άκακη γατούλα, 
οι υποταχτικοί της δείχνουν τα 
νύχια τους για λογαριασμό της. 
Αυτή η δουλική πολιτική στη 
ρώσικη υπερδύναμη επιβάλλει τώ¬ 
ρα την αντιγερμανική εκστρατεί¬ 
α και αυτή είναι που οδηγεί τη 
χώρα στην καταστροφή. Στη ση¬ 
μερινή εποχή είναι ο ρώσικος σο- 
σιαλιμπεριαλισμός που πρέπει να 
γνωρίσει την πιο σκληρή τιμωρία 
από το παγκόσμιο προλεταριάτο, 
όπως και οι ντόπιοι υπηρέτες του 
από το ελληνικό. 


Ρωσικά 
τανκς στην 
Κύπρο 

Την Κυριακή 1η Οχτώβρη στη Λευ¬ 
κωσία πραγματοποιήθηκε στρατιω¬ 
τική παρέλαση για την επέτειο της 
Κυπριακής ανεξαρτησίας. Σ’ αυτήν 
για πρώτη φορά πήραν μέρος ρώσι- 
κης κατασκευής τεθωρακισμένα οχή¬ 
ματα μάχης ΒΜΡ-3. Τα άρματα αυτά 
είχαν παραληφθεί πριν λίγες μέρες α¬ 
πό την Κυπριακή κυβέρνηση. Σε συ¬ 
νέντευξή του ο Πρόεδρος της Κύπρου 
Κληρίδης μεταξύ άλλων ανέφερε ότι 
«τα εξοπλιστικά προγράμματα της κυ¬ 
πριακής κυβέρνησης θα συνεχιστούν ». 

Ο εξοπλισμός του κυπριακού στρα¬ 
τού από τη Ρωσία γίνεται για πρώτη 
φορά στην ιστορία της Κύπρου και έρ¬ 
χεται να επιβεβαιώσει το γεγονός της 
πρόσδεσης της Κύπρου στο “ορθόδο¬ 
ξο” τόξο. Μια πρόσδεση που έχει να 
κάνει τόσο με την άνοδο στην προε¬ 
δρία της χώρας αυτής του Βασιλείου 
(την προηγούμενη περίοδο) όσο και, 
κυρίως, με την αποδοχή του “ενιαίου 
αμυντικού χώρου” από τη μεριά της 
σημερινής πολιτικής ηγεσίας της Κύ¬ 
πρου με επικεφαλής τον Κληρίδη. Το 
δόγμα του ενιαίου αμυντικού χώρου, 
που εκπροσωπήθηκε από τον πράχτο- 
ρα της Ρωσίας Παπανδρέου, όπως έ¬ 
χουμε αναλύσει και παλιότερα στη 
Νέα Ανατολή, θεωρεί την Κύπρο προ¬ 
έκταση του Ελληνισμού και κύριο ε¬ 
χθρό την Τουρκία. Σε πραχτική εφαρ¬ 
μογή μπήκε όταν πριν μερικούς μή¬ 
νες έγιναν κοινές ασκήσεις Ελλάδας- 
Κύπρου στην Κύπρο. 

Ρεβυδούσα 

Υπογράφτηκε στις 20 Σεπτέμβρη 
σύμβαση μεταξύ της Δημόσιας Επι- 
χίρησης Αερίου (ΔΕΠΑ) και της κοι¬ 
νοπραξίας δοίτβ§3ζ Τβοΐιηήψζ - Τεχνι¬ 
κή Ένωση. Η σύμβαση αυτή αφορά 
στην κατασκευή των κρυογενικών 
και άλλων εγκαταστάσεων του σταθ¬ 
μού υγροποιημένου φυσικού αερίου 
στη Ρεβυθούσα (νησάκι απέναντι από 
τα Μέγαρα). Το φυσικό αυτό αέριο θα 
έρχεται από την Αλγερία με ειδικά 
πλοία. 

Το έργο αυτό αρχικά προοριζόταν 
για να λειτουργήσει σε περίπτωση που 
για διάφορους λόγους οι Ρώσοι μας 
έκοβαν την παροχή φυσικού αερίου. 
Στο ζήτημα αυτό είχε δοθεί μια μεγά¬ 
λη μάχη από τη μεριά της αυτοδυνα¬ 
μικής τάσης του ΠΑΣΟΚ για το χα¬ 
ρακτήρα του έργου, δηλαδή να μπο¬ 
ρεί να εξασφαλίσει την παροχή αερί¬ 
ου σε περίπτωση διακοπής της παρο¬ 
χής του από τους Ρώσους. Αντίθετα, 
με την τωρινή σύμβαση οι ποσότητες 
αυτές του φυσικού αερίου θα χρησι¬ 
μοποιούνται για την ενίσχυση του δι¬ 
κτύου κατά τις ώρες αιχμής, όταν δε 
θα επαρκεί η παροχή αερίου από τη 
Ρωσία. Το έργο δηλαδή κατέληξε να 
είναι συμπληρωματικό του ρώσικου α¬ 
ερίου, αντίθετα με την αρχική του ε¬ 
ξαγγελία. 

ΝΕΑ ΑΝΑΤΟΛΗ 


Σελίδα 3 


Οι εργάτες της Ζώνης δε 
δα γίνουν υποχείριο του 
σοσιαλφασισμού 


Την ίδια στιγμή που η αρμόδια 
επιτροπή της Ε.Ε. έγκρινε καταρ- 
χήν την πρόταση των εργαζομέ¬ 
νων των ναυπηγείων Σκαραμαγκά 
για συνέχιση της λειτουργίας τους 
κάτω από το ιδιοχτησιακό καθε¬ 
στώς του “51%-49%”, το ψευτοΚ- 
ΚΕ προσπαθούσε στον Πειραιά να 
εκμεταλλευτεί και να στρέψει τη 
δίκαιη αγανάχτηση και τον αγώ¬ 
να των εργατών της Ζώνης ενά¬ 
ντια στα “μέτρα της Ευρώπης που 
κλείνουν τα ναυπηγεία” και στην 
“τρομοκρατία του Μάαστριχτ”. 

Λίγο πριν απ’ αυτό, οι ίδιες με¬ 
σαιωνικές αντιβιομηχανικές δυ¬ 
νάμεις, χρησιμοποιώντας για μια 
ακόμη φορά τον αχυράνθρωπο του 
Περισσού Καλογερίδη, προσπάθη¬ 
σαν να προβοκάρουν τη θετική αυ¬ 
τή απόφαση της Ε.Ε. κατασκευά¬ 
ζοντας το “πρόβλημα ΝΑΥΣΙ”. 

Μέσα σ’ αυτή την περίπλοκη 
και σύνθετη προβοκάτσια του σο- 
σιαλφασισμού, το εργατικό κίνη¬ 
μα της Ζώνης στηριγμένο στην α- 
ποφασιστικότητά του καλείται να 
καταχτήσει τα δίκαια αιτήματά 
του. 

Ας δούμε πιο αναλυτικά τη σύν¬ 
θετη και περίπλοκη αυτή κατά¬ 
σταση. 

Το εργατικό κίνημα των μεγά¬ 
λων ναυπηγείων, της Ελευσίνας 
και του Σκαραμαγκά, κατάχτησε 
μια καταρχήν, τεράστιας πολιτι¬ 
κής σημασίας νίκη. Ανέτρεψε βή- 
μα-βήμα την επίθεση των αντιευ- 
ρωπαϊκών-φιλορώσικων δυνάμε¬ 
ων, που είχαν για στόχο το κλείσι¬ 
μο των ναυπηγείων, και βρήκαν 
μέσα στα πλαίσια της Ευρωπαϊ¬ 
κής Ένωσης εκείνες τις λύσεις 
που κρατούσαν τα ναυπηγεία 
ανοιχτά και υπεράσπισαν τα συμ¬ 
φέροντα των εργατών και του τό¬ 
που. Αυτή η νίκη καταχτήθηκε μέ¬ 
σα από το χτύπημα του σοσιαλ- 
φασισμού και την κατάρρευση ο¬ 
λόκληρης της πολιτικοσυνδικα- 
λιστικής πλατφόρμας του ψευ- 
τοΚΚΕ στα μεγάλα ναυπηγεία. 
Πάνω απ’ όλα, έπεσε μέσα από 
την πράξη ο μύθος της “ιερής” για 
την αριστερά αρχής της κρατικο¬ 
ποίησης και ο μύθος πως η Ευρώ¬ 
πη κλείνει τα ναυπηγεία. 

Το ψευτοΚΚΕ βρέθηκε σε μια 
τεράστια απομόνωση, όταν οι ερ¬ 
γάτες έβλεπαν μέσα στην ίδια τη 
ζωή το ναυπηγείο της Ελευσίνας 
αντί για λουκέτο να βράζει από 
δουλειά, με αποτέλεσμα να εγκρί¬ 
νουν πριν λίγες μέρες τον απο¬ 
λογισμό δράσης του σωματείου με 
πρωτοφανή ψηλά ποσοστά και το 
ναυπηγείο του Σκαραμαγκά να εί¬ 
ναι έτοιμο να μπει στο δρόμο της 
ανάπτυξης. 

Ήταν λοιπόν ζήτημα ζωής και 
θανάτου για το σοσιαλφασισμό να 
ανατρέψει τα πράγματα. Εκεί έ¬ 
παιξαν όλα τα χαρτιά τους. Και 
πρώτα απ’ όλα έστησαν την προ¬ 
βοκάτσια Καλογερίδη. 

Λίγες μέρες πριν την τελική 
πρόταση του Βαν Μιρτ στην αρ¬ 
μόδια Ευρωπαϊκή Επιτροπή ο Κα- 
λογερίδης βάζει θέμα ΝΑΥΣΙ. Ο 
προβοκάτορας του Περισσού 


στέλνει στην Ευρωπαϊκή Ένωση 
φάκελλο με τον οποίο καταγγέλ¬ 
λει την ελληνική κυβέρνηση ότι 
εφαρμόζει πολιτική επιχορηγήσε¬ 
ων στα κρατικά ναυπηγεία, ιδιαί¬ 
τερα στο Σκαραμαγκά, και ότι α¬ 
κολουθεί μια πολιτική αθέμιτου α¬ 
νταγωνισμού σε βάρος των ιδιω¬ 
τικών ναυπηγείων, που ανάμεσά 
τους είναι η ΝΑΥΣΙ. 

Με αυτό το “κάρφωμα” ο Κα- 
λογερίδης ενισχύει εκείνες τις δυ¬ 
νάμεις που λένε ότι το “51%-49%” 
στο Σκαραμαγκά είναι μια κομπί- 
να για να συνεχιστεί η κρατικο¬ 
ποίησή του. Έτσι σπρώχνει το Βαν 
Μιρτ και την Ευρωπαϊκή Επιτρο¬ 
πή στην απόρριψη της μοναδικής 
σήμερα λύσης που εξασφάλιζε το 
μη κλείσιμο των ναυπηγείων. 
Ταυτόχρονα για αυτές του τις υ¬ 
πηρεσίες ζητούσε την ανταμοιβή 
του: Δύο δις “δάνειο”, επιστροφή 
της εγγυητικής επιστολής των 250 
εκατ. που κρατήθηκε όταν βγήκε 
αφερέγγυη η προσφορά του για το 
Σκαραμαγκά, χάρισμα των χρεών 
του στο ΙΚΑ και στο Ταμείο με¬ 
τάλλου, που φτάνουν στο ποσό του 
1,5 δις. 

Όμως ο κύριος αυτός είναι γνω¬ 
στός για το ρόλο του στην Ε.Ε. 
και η προβοκάτσια του έπεσε στον 
αέρα. 

Χαρακτηριστικός είναι εδώ ο 
ρόλος του ψευτοΚΚΕ. Από τη μια, 
ο Ριζοσπάστης χτυπούσε τον Κα¬ 
λογερίδη για εκβιασμό στην ελ¬ 
ληνική κυβέρνηση, δίνοντας έτσι 
την ευρύτερη πολιτική κάλυψη 
που χρειαζόταν αυτή η προβοκά¬ 
τσια, και από την άλλη τα σωμα¬ 
τεία που ελέγχει το ψευτοΚΚΕ 
στη ΝΑΥΣΙ και στη Ζώνη υπο¬ 
στήριζαν τον προβοκάτορα, με ε¬ 
πικεφαλής το σωματείο της ΝΑΥ- 
ΣΙ. Αυτό ήταν το ένα χαρτί του 
σοσιαλφασισμού. 

Το άλλο ήταν η αγανάχτηση 
των εργατών της Ζώνης. Εδώ τα 
ζητήματα είναι πιο περίπλοκα και 
πιο σοβαρά. 

Όπως και στα μεγάλα ναυπη¬ 
γεία, έτσι και στη Ζώνη υπάρχει 
μια απόλυτη αλήθεια: Η Ζώνη ή 
θα εκσυγχρονιστεί ή θα κλείσει. 
Οι πρωτόγονες μέθοδες δουλειάς 
που επικρατούν στη Ζώνη έχουν 
ανεβάσει σημαντικά το κόστος 
της επισκευής σε υψηλά ποσοστά 
τέτοια που την αδυνατίζουν ση¬ 
μαντικά στον ανταγωνισμό της 
παγκόσμιας αγοράς. 

Το καθεστώς αυτό του πρωτο¬ 
γονισμού έχει βασικά επιβληθεί α¬ 
πό τρεις παράγοντες: Την πλήρη 
αδιαφορία του κράτους, τη μη συ¬ 
γκέντρωση του κεφαλαίου και τη 
διατήρηση ενός τεράστιου στρώ¬ 
ματος μικροεργολάβων, και την 
κυριαρχία του σοσιαλφασισμού 
στα συνδικάτα της Ζώνης. 

Η κυριαρχία αυτών των παρα¬ 
γόντων στη Ζώνη για μια μεγάλη 
χρονική περίοδο έχει οδηγήσει 
σήμερα τα πράγματα σε οριακό 
σημείο. Τα καράβια δεν έρχονται 
στο Πέραμα για επισκευή και η 
ανεργία μαστίζει κυριολεχτικά το 
πιο αξιόλογο, ίσως, εργατικό δυ¬ 


ναμικό στη χώρα. 

Η κατάσταση των εργαζομένων 
είναι σήμερα στην κυριολεξία α¬ 
πελπιστική. Τεράστιο ποσοστό 
που ξεπερνάει το 70% έχει για μή¬ 
νες να κάνει μεροκάματο, με α¬ 
ποτέλεσμα η φτώχεια και η εξα¬ 
θλίωση να είναι η πιο μεγάλη α¬ 
πειλή για τους εργάτες. Και το 
χειρότερο, με τη δοσμένη κατά¬ 
σταση κανένας δε βλέπει μια ά¬ 
μεση προοπτική. Αυτή είναι η βά¬ 
ση της αγανάχτησης των εργατών 
την οποία θέλησε να εκμεταλλευ¬ 
τεί ο σοσιαλφασισμός, για να στή¬ 
σει κόντρα στην κατάρρευσή του 
στα μεγάλα ναυπηγεία ένα νέο 
πολιτικοσυνδικαλιστικό κέντρο 
στον Πειραιά. 

Να αντιπαράθεσει δηλαδή 
στο νέο δημοκρατικό συνδικα¬ 
λιστικό κίνημα, που βγαίνει 
ορμητικά ενάντιά του στα με¬ 
γάλα ναυπηγεία, ένα “ταξικό” 
αντιευρωπαϊκό σοσιαλφασι- 
στικό κέντρο με βάση τον Πει¬ 
ραιά. 

Χωρίς το παραμικρό επιχείρη¬ 
μα και με τη μέθοδο της δημαγω¬ 
γίας, ανακηρύσσει σαν υπεύθυνο 
της κρίσης της Ζώνης και της 
φτώχειας των εργατών την “Ευ¬ 
ρώπη και τα τσιράκια” της στην 
Ελλάδα. 

Έτσι, στρέφει πολιτικά το ερ¬ 
γατικό κίνημα της Ζώνης ενάντια 
στο φιλοευρωπαϊσμό της κυβέρ¬ 
νησης και τους “προδότες” συν¬ 
δικαλιστές της Ελευσίνας, του 
Σκαραμαγκά και του Πρωτόπαπα 
της ΓΣΕΕ. 

Όμως είναι τέτοια η πραγματι¬ 
κότητα που υποχρεώνει το ψευ¬ 
τοΚΚΕ να κινηθεί μέσα σε μια 
μεγάλη αντίφαση. 

Ακριβώς επειδή οι δημαγωγίες 
του δεν αγγίζουν την πραγματι¬ 
κότητα, δεν μπορεί να διατυπώ¬ 
σει ούτε ένα αντιευρωπαϊκό αί¬ 
τημα, για τον απλό λόγο ότι η Ευ¬ 
ρώπη στην ενιαία ναυπηγική της 
πολιτική δεν ασχολείται με την 
επισκευή και με την επισκευαστι- 
κή Ζώνη του Πειραιά. Όλη της η 
ναυπηγική πολιτική και οι κοι¬ 
νοτικές ρυθμίσεις έχουν να κά¬ 
νουν με την κατασκευή και τα να- 
πυηγεία που παράγουν αυτό το ε¬ 
μπόρευμα. 

Όμως οι εργάτες δεν μπορούν 
να βγουν στο δρόμο και να συ- 
γκρουστούν χωρίς συγκεκριμένα 
αιτήματα, και μάλιστα από φορείς 
που προ πολλού έχουν χάσει την 
εμπιστοσύνη τους. 

Αυτή είναι και η βάση της α¬ 
ντίφασής τους που τους αναγκά¬ 
ζει να διατυπώνουν αιτήματα, που 
κάτω από την πίεση των δυνάμε¬ 
ων και της δράσης του ΕΡΓΑΣ έ¬ 
χουν ένα δίκαιο χαραχτήρα. 

Ποια είναι αυτά; 

α) Η εγκατάσταση κρατικών δε¬ 
ξαμενών μέσω του ΟΛΠ στο Πέ¬ 
ραμα. παράλληλα με μια σειρά έρ¬ 
γων υποδομής στους ντόκους. 

Το αίτημα αυτό έχει να κάνει 
με την ανατροπή του πιο αντιπα- 
ραγωγικού παράγοντα μέσα στη 
διαδικασία της Ζώνης που ανε¬ 


βάζει σημαντικά και το κόστος 
της: Της κρατικής γραφειοκρατί¬ 
ας. 

Το αίτημα αυτό για χρόνια 
ολόκληρα προτάθηκε και ζυ¬ 
μώθηκε από τις δυνάμεις του 
ΕΡΓΑΣ σε σύγκρουση με το 
ψευτοΚΚΕ, που στο δικό του 
πρόγραμμα για την ανάπτυξη της 
Ζώνης είχε τα... τηλέφωνα και τις 
τουαλέτες ! 

Για χρόνια ολόκληρα το κράτος 
μέσω του ΟΛΠ εισπράττει τερά¬ 
στια ποσά σε συνάλλαγμα και μί¬ 
ξες χωρίς να προσφέρει ούτε μια 
δραχμή για τον εκσυγχρονισμό 
της Ζώνης. 

Και εδώ ένα είναι το βασικό. 
Δεξαμενές. Η μη συγκέντρωση 
του κεφαλαίου στη Ζώνη που ε¬ 
πέβαλε ο εφοπλισμός δημιουργώ¬ 
ντας ένα μεγάλο αριθμητικά 
στρώμα μικροεργολάβων, για να 
ρίχνει μέσα από τον οξύτατο α¬ 
νταγωνισμό τις τιμές της επισκευ¬ 
ής, κάνει αδύνατη από αυτό το κε¬ 
φάλαιο την πραγματοποίηση τέ¬ 
τοιων επενδύσεων. 

Αλλά δεν είναι μόνο αυτό. Ο με- 
γαλοεργολάβος Καλογερίδης. που 
ξαφνικά και μέσα από “άγνωστα” 
κανάλια έγινε το μεγάλο κεφά¬ 
λαιο της Ζώνης, προβόκαρε τη ζή¬ 
τημα των δεξαμενών. Γιατί ενώ 
πήρε άδεια από το ΥΕΝ για εγκα¬ 
ταστάσεις δεξαμενής, άφησε το 
ζήτημα αυτό στα χαρτιά εκβιάζο¬ 
ντας για παραπέρα μονοπωλιακά 
προνόμια. Έτσι, σήμερα η παρα¬ 
γωγική αυτή επένδυση που θα δώ¬ 
σει ζωή στη Ζώνη δεν μπορεί πα¬ 
ρά να είναι μια κρατική επένδυ¬ 
ση που θα δοθεί για χρήση χωρίς 
αποκλεισμούς και με φτηνό νοίκι 
σ’ όλους τους εργολάβους της Ζώ¬ 
νης. 

β) Η άμεση επιδότηση των α¬ 
νέργων. Και αυτό είναι ένα αίτη¬ 
μα που πάλεψαν οι δυνάμεις του 
ΕΡΓΑΣ και που η κατάχτησή του 
μπορεί να δώσει μια σημαντική α¬ 
νάσα στους εργάτες της Ζώνης. 

γ) Η σύνταξη στα 58 και η μεί¬ 
ωση του ορίου των 1000 ενσήμων 
της τελευταίας δεκαετίας σε 500. 

Αίτημα και αυτό άμεσης ανα¬ 
κούφισης των εργαζομένων. 

Όπως θα παρατηρεί ο αναγνώ¬ 
στης, και τα τρία αυτά αιτήματα, 
που αποτελούν σήμερα τις άμε¬ 
σες διεκδικήσεις των εργατών της 
Ζώνης, όχι μόνο είναι δίκαια, αλ¬ 
λά κανένα απ’ αυτά δεν έρχεται 
σε σύγκρουση με τις ευρωπαϊκές 
οδηγίες για τη ναυπηγική πολι¬ 
τική. 

Ο σοσιαλφασισμός, έχοντας ε¬ 
ξασφαλίσει την πολιτικοσυνδικα- 
λιστική ηγεμονία μέσα από τις 
διοικήσεις των συνδικάτων της 
Ζώνης που ελέγχει, πάτησε σ’ αυ¬ 
τά τα αιτήματα για να μπορέσει 
να στήσει το δικό του “ταξικό” 
κέντρο στον Πειραιά. 

Έτσι, προγραμμάτισε τις κινη¬ 
τοποιήσεις του αρχίζοντας με έ¬ 
να τριήμερο διαμαρτυρίας έξω α¬ 
πό του Υπουργείο Εμπορικής 
Ναυτιλίας. 

Ο ΕΡΓΑΣ υποστήριξε αυτές τις 
κινητοποιήσεις και μπήκε μπρο¬ 
στά για να καταχτήσουν οι εργά¬ 
τες τα δίκαια αιτήματα. 

Ταυτόχρονα όλη την προηγού¬ 
μενη περίοδο με ανακοινώσεις, 
τοποθετήσεις και ομιλίες στις Γε¬ 
νικές Συνελεύσεις και στα Διοι¬ 
κητικά Συμβούλια υποστήριξε τον 
αγώνα στα ναυπηγεία της Ελευ¬ 
σίνας και του Σκαραμαγκά, χτύ¬ 
πησε τις μεσαιωνικές θεωρίες του 
ψευτοΚΚΕ και κάλεσε σε ενιαίο 


μέτωπο όλους τους εργαζόμενους 
στη ναυπηγική βιομηχανία για τη 
διάσωση των ναυπηγείων και της 
Ζώνης. 

Έτσι, φτάσαμε στο γεγονός να 
βρισκόμαστε μαζί με το σοσιαλ- 
φασισμό στην πρώτη γραμμή των 
κινητοποιήσεων στη βάση μιας 
κοινής πλατφόρμας δίκαιων ερ¬ 
γατικών αιτημάτων, αλλά με δια¬ 
φορετικές πολιτικές. 

Ο σοσιαλφασισμός, για να φτιά¬ 
ξει το δικό του αντιευρωπαϊκό 
“ταξικό” κέντρο στον Πειραιά ε¬ 
νάντια στο δημοκρατικό συνδικα¬ 
λιστικό κίνημα των μεγάλων ναυ¬ 
πηγείων, και εμείς, για να ικανο¬ 
ποιηθούν τα δίκαια αιτήματα των 
εργατών σε μια κατεύθυνση ανά¬ 
πτυξης ολάκερης της ναυπηγικής 
βιομηχανίας της χώρας. 

Στην πρώτη διαδήλωση οι δυ¬ 
νάμεις των ΜΑΤ χτύπησαν έξω 
από το Υπουργείο Εμπορικής 
Ναυτιλίας. Χτύπησαν αναίτια, α¬ 
προκάλυπτα, χωρίς εισαγγελική 
εντολή και χωρίς κανένας, ακό¬ 
μη και σήμερα, να παίρνει την ευ¬ 
θύνη της εντολής του χτυπήμα¬ 
τος. 

Σ’ αυτή την επίθεση οι εργάτες 
της Ζώνης, εκφράζοντας με τον 
καλύτερο τρόπο το δυναμισμό του 
εργατικού κινήματος, αντιστάθη- 
καν με ηρωισμό και αυταπάρνη¬ 
ση. 

Ο ΕΡΓΑΣ χαιρετίζει αγωνιστι¬ 
κά αυτή την αντίσταση και ανα¬ 
γνωρίζει σ’ αυτήν τη θέληση και 
τη δύναμη των εργατών της Ζώ¬ 
νης να διεκδικήσουν και να πε- 
τύχουν την ικανοποίηση των αι¬ 
τημάτων τους. 

Το χτύπημα της αστυνομίας έ¬ 
δωσε πολιτικά το δικαίωμα στο 
σοσιαλφασισμό να πάρει την υ¬ 
περοχή για την πραγματοποίηση 
του σχεδίου του. 

Γιατί μέσα από τον έλεγχο των 
συνδικαλιστικών οργάνων είχε τη 
δυνατότητα να παρουσιάσει το 
μαζικό αγώνα των εργατών της 
Ζώνης στις δύο επόμενες διαδη¬ 
λώσεις που ακολούθησαν σαν έ¬ 
να αγώνα ενάντια “στην τρομο¬ 
κρατία του Μάαστριχτ” και “ στο 
ξεπούλημα των ναυπηγείων από 
τον Πρωτόπαπα και τη συνδικα¬ 
λιστική ηγεσία των μεγάλων ναυ¬ 
πηγείων”. 

Όμως οι εργάτες της Ζώνης δεν 
κατέβηκαν στους δρόμους, δε συ- 
γκρούστηκαν με πρωτοφανή απο¬ 
φασιστικότητα και ηρωισμό για 
να καπηλευτεί τον αγώνα τους το 
ψευτοΚΚΕ. Και αυτό το έδειξαν 
όταν έσπαγαν τις αλυσίδες των 
ΕΣΑΚιτών, που ήθελαν να βάλουν 
κάτω από αυστηρό έλεγχο το α¬ 
γωνιστικό φρόνημα των διαδηλω¬ 
τών. 

Για τους εργάτες της Ζώνης 
το βασικό ζήτημα είναι η ικα¬ 
νοποίηση των αιτημάτων τους. 

Και απ’ αυτό θα εξαρτηθεί η πα¬ 
ραπέρα πορεία. Αν δηλαδή θα ε¬ 
πικρατήσει η πολιτική του σο- 
σιαλφασισμού ή η πολιτική του 
δημοκρατικού ταξικού συνδικαλι¬ 
στικού κινήματος. 

Ο ΕΡΓΑΣ θα δώσει με την πιο 
μεγάλη ένταση την πάλη για τη 
διεκδίκηση αυτών των αιτημάτων 
προβάλλοντας μαζικές μορφές α¬ 
γώνα που απομονώνουν το σο- 
σιαλφασισμό, εξασφαλίζουν την 
πιο πλατιά υποστήριξη της κοι¬ 
νής γνώμης και φέρνουν πιο κο¬ 
ντά τη νίκη. 

Απ’ αυτόν τον αγώνα θα εξαρ- 
τηθούν όλα. 

Η ΑΠΟΠΕΙΡΑ ΔΟΛΟΦΟΝΙΑΣ ΚΑΤΑ 
ΓΚΛΙΓΚΟΡΟΦ ΔΕΙΧΝΕΙ ΚΡΕΜΑΙΝΟ 


συνέχεια από τη σελ. 1 

ντιος άξονας, που χαρακτηρίζεται 
από τα δύο άκρα του, και κύρια 
από την Τουρκία, ταυτίζεται με τη 
Δύση. Γι’ αυτό το ψευτοΚΚΕ , που 
δεν είναι τίποτα άλλο από την πο¬ 
λιτική συμπύκνωση της ρωσικής 
στρατηγικής στην Ελλάδα, έριξε 
αμέσως στις ΗΠΑ και τη Δύση 
γενικά την ευθύνη της δολοφονί¬ 
ας, εκφράζοντας και τις μύχιες 
σκέψεις όλου του “ορθόδοξου”με- 
τώπου στην Ελλάδα. Ο κνίτικος 
συλλογισμός δεν μπερδευόταν με 
κάθετους και οριζόντιους άξονες 
και έλεγε τα εξής: Αυτοί που θέ¬ 
λουν την αποσταθεροποίηση στο 
βαλκανικό νότο είναι οι ίδιοι που 
θέλησαν την αποσταθεροποίηση 
στο βορρά, δηλαδή στο βοσνιακο- 
κροατικό μέτωπο. Συμπέρασμα: η 
Δύση. Αυτός ο συλλογισμός εί¬ 
ναι ολότελα σωστός, αν όμως α- 
ντικατασταθεί η Δύση με τους 
Ρώσους. Γιατί πραγματικά είναι 
το δικό τους “ορθόδοξο” μέτωπο, 
η δική τους γραμμή της περιφρό¬ 
νησης των κρατών και των συνό¬ 
ρων τους, η δική τους παράδοση 
της εθνικής ομογενοποίησης και, 
κυρίως, η δική τους θερμή προ¬ 
στασία του σέρβου τραμπούκου 
που έπνιξαν στο αίμα τη βόρεια 
πρώην Γιουγκοσλαβία. 

ΟΙ ΔΥΟ ΒΟΥΛΓΑΡΙΕΣ 

Είναι λοιπόν πολύ φυσικό να υ¬ 
ποθέσει κανείς ότι τώρα που κλεί¬ 
νουν το βόρειο βαλκανικό μέτω¬ 
πο οι Ρώσοι, σε συνεργασία με την 
προεδρία Κλίντον, επιχειρούν να 
ανοίξουν το νότιο, δηλαδή να υ¬ 
ποχρεώσουν τη Δημ. της Μακε¬ 
δονίας να ενταχθεί στον ελληνο- 
σερβικό άξονα και να εγκαταλεί¬ 
ψει τη βασικά φιλοευρωπαϊκή δι¬ 
πλωματία Γκλιγκόροφ. 

Γιατί δίχως τη Δημ. της Μακε¬ 
δονίας δεν μπορεί να υπάρξει “ορ¬ 
θόδοξο” τόξο στα Βαλκάνια. Για¬ 
τί αυτή η μικρή χώρα, που δεν έ¬ 
χει διέξοδο στη θάλασσα, κόβει 
στη μέση τον άξονα των δύο βα¬ 
σικών βαλκανικών ρωσόφιλων μι- 
λιταριστών, του σέρβικου και του 
ελληνικού, και βοηθάει τη Βουλ¬ 
γαρία να απελευθερωθεί από τη 
ρώσικη κυριαρχία και να δεθεί ά¬ 
μεσα μέσω Δημ. της Μακεδονίας 
και Αλβανίας με την Αδριατική 
και τη Δύση. 

Όταν οι ρωσόφιλοι μιλάνε για 
οριζόντιο άξονα αναφέρονται α¬ 
κριβώς στον υπαρκτό κίνδυνο να 
χάσει η Ρωσία τον έλεγχο πάνω 
στη Βουλγαρία και το “ορθόδο¬ 
ξο” τόξο να εξατμιστεί κυριολε- 
χτικά. Γι’ αυτό ο Γιέλτσιν είχε πει 
ότι “η Βουλγαρία είναι το κλει¬ 
δί” (εννοώντας των Βαλκανίων), 
όταν από τη Σόφια αναγνώριζε τη 
Δημ. της Μακεδονίας σα Μακε¬ 
δονία, αναγνωρίζοντας ταυτό¬ 
χρονα ότι το ζήτημα της τελικής 
στρατηγικής κατεύθυνσης της 
Βουλγαρίας δεν έχει κλείσει. 

Έτσι, η ρώσικη διπλωματία δεν 
ενοχλείται σήμερα από το να πέ¬ 
σει η ευθύνη του δολοφονικού 
χτυπήματος στη Βουλγαρία σα μέ¬ 
ρος του οριζόντιου άξονα γενικά, 
προκειμένου να αθωωθεί ολότε¬ 
λα ο κάθετος άξονας. Όμως δεν 


υπάρχει μια, αλλά δυο Βουλγαρί- 
ες, η ρωσόδουλη και η ανεξάρτη¬ 
τη. 

Όμως η μόνη Βουλγαρία που 
μπορεί να διαπράξει μια δολοφο¬ 
νία είναι εκείνη του κάθετου ά¬ 
ξονα, είναι η Βουλγαρία του ρω- 
σόδουλου σοσιαλιστικού (πρώην 
κομμουνιστικού) κόμματος με ε¬ 
πικεφαλής το Βιντένοφ. Είναι αυ¬ 
τή που δηλώνει σε κάθε ευκαιρία 
ότι η Δημ. της Μακεδονίας είναι 
το “δεύτερο βουλγαρικό κράτος”, 
μιας και κατ’ αυτούς δεν υπάρχει 
μακεδονικό έθνος, είναι η αντι- 
τούρκικη, αντιευρωπαϊκή, “ορθό¬ 
δοξη” και μεγαλοβουλγάρικη, δη¬ 
λαδή η υπεραντιδραστική πλευρά 
της Βουλγαρίας. Αυτή είναι την 
οποία οι Ρώσοι ενισχύουν και 
προετοιμάζουν για να καταβρο¬ 
χθίσει τη Δημ. της Μακεδονίας 
και αυτός είναι ο λόγος που ποτέ 
οι ίδιοι δεν αναγνώρισαν μακε¬ 
δονικό έθνος. Σ’ αυτή τη Βουλ¬ 
γαρία είναι υπουργός Εσωτερικών 
ο άνθρωπος που βιάστηκε να α¬ 
ναγγείλει ότι ο Γκλιγκόροφ θα 
πεθάνει, αυτής της Βουλγαρίας 
άνθρωπος είναι ο Γκεοργκιέφσκι 
του ψευτοεθνικιστικού ΥΜΚΟ, ο 
πιο ανοιχτός και λυσσαλέος ε¬ 
χθρός της φιλοευρωπαϊκής εξω¬ 
τερικής πολιτικής της Δημ. της 
Μακεδονίας, ο οποίος έχει το θρά¬ 
σος να σπεκουλάρει σαν πα¬ 
τριώτης πάνω στις υποχωρήσεις 
στις οποίες υποχρεώνεται αυτή η 
χώρα από την πίεση των γειτονι¬ 
κών σοβινισμών. 

Είναι πραγματικά απίθανο να 
βρίσκεται πίσω από τη δολοφονί¬ 
α η ευρωπαιόφιλη Βουλγαρία των 
Ζέλεφ και Δημητρόφ, παρ’ όλο το 
γεγονός ότι και αυτοί πάσχουν α¬ 
πό την κοινή σε όλη την άρχουσα 
τάξη της Βουλγαρίας μεγαλο¬ 
βουλγάρικη ιδεοληψία ότι δεν υ¬ 
πάρχει μακεδονικό έθνος. Όμως 
είναι ο Δημητρόφ και όχι ο ρω- 
σόδουλος Βιντένοφ αυτός που ζή¬ 
τησε την καθαίρεση του βούλ- 
γαρου υπουργού Εσωτερικών με¬ 
τά τις δηλώσεις του, αυτός που 
κατάγγειλε με συνέπεια τις ελ¬ 
ληνικές και σέρβικες πιέσεις πά¬ 
νω στη μικρή χώρα. Αντίθετα, ή¬ 
ταν πάντα οι βούλγαροι ρωσόφι¬ 
λοι που είχαν ανοιχτό δίαυλο με 
το κέντρο της αντιμακεδονικής 
εκστρατείας, που ήταν το επίσης 
ρωσόφιλο ΠΑΣΟΚ, και στενούς 
δεσμούς με το επίσης ρωσόφιλο 
και αντιμακεδονικό Βελιγράδι. 

Η ΑΝΤΙΣΤΑΣΗ ΣΤΟ 
“ΟΡΘΟΔΟΞΟ ΤΟΞΟ” ΦΕΡΝΕΙ 
ΤΗ ΔΟΛΟΦΟΝΙΑ 

Μπαίνει όμως τώρα το ερώτη¬ 
μα: Αφού ο Γκλιγκόροφ υποχώ¬ 
ρησε στις ελληνικές πιέσεις και 
άλλαξε μια σημαία που ήταν σύμ¬ 
βολο του μακεδονικού εθνικισμού, 
γιατί να θελήσει η ρώσικη διπλω¬ 
ματία να τον ξεφορτωθεί σε μια 
τέτοια στιγμή; Μα νομίζουμε α¬ 
κριβώς γι’ αυτό. 

Γιατί έτσι θα καθαγιαζόταν η 
γραμμή των υποχωρήσεων απένα¬ 
ντι στην πολιτική του “ορθόδο¬ 
ξου” τόξου, δίχως όμως να υπάρ¬ 
χει η ουσιαστική αντίσταση που 
αντιπροσώπευε ο Γκλιγκόροφ 
στην πολιτική της απορρόφησης 


του κράτους του στο “ορθόδοξο” 
τόξο. Η επιδεξιότητα του ιστορι¬ 
κού αυτού στελέχους της αδέ¬ 
σμευτης Γιουγκοσλαβίας, που μαζί 
με τον Καρντέλι ήταν αρχιτέκτο¬ 
νας της εκσυγχρονιστικής αντι- 
γραφειοκρατικής μεταρρύθμισης 
του ’70, βρισκόταν στην ικανότη¬ 
τά του να εξισορροπεί τις αντίθε¬ 
τες σοβινιστικές πιέσεις των γει¬ 
τόνων του για να κρατάει πάντα 
το ουσιαστικό: την ανεξάρτητη 
και φιλοευρωπαϊκή πορεία της 
Δημ. της Μακεδονίας και τον ε¬ 
θνικό χαρακτήρα του μακεδονικού 
κράτους. Εδώ βρίσκεται το νόημα 
της επιμονής του Γκλιγκόροφ στο 
ζήτημα του ονόματος. Με το μα¬ 
κεδονικό έθνος έχει σωστά συν¬ 
δέσει ο Γκλιγκόροφ πιο πολύ το 
όνομα παρά τον ήλιο της Βεργί¬ 
νας. Γιατί η Βεργίνα είναι μια 
πλασματική, μια ψεύτικη συνεί¬ 
δηση του μακεδονικού έθνους, εί¬ 
ναι εκείνη που αναζητεί ένα μα¬ 
κρινό ανύπαρχτο παρελθόν για το 
μακεδονικό εθνικισμό. Χάρη σ’ 
αυτήν την αντιεθνικιστική του 
γραμμή μπόρεσε άλλωστε ο Γκλι- 
γκόροφ να διατηρήσει την τερά¬ 
στιας σημασίας ενότητα με την 
αλβανική μειονότητα και να α¬ 
πομονώσει τους ρωσόδουλους 
προβοκάτορες του νΜΚΌ. 

Η αλλαγή της σημαίας είναι ω¬ 
στόσο εθνική υποχώρηση μόνο και 
μόνο γιατί γίνεται κάτω από την 
εξωτερική πίεση ενός επιθετικό¬ 
τερου και ισχυρότερου εθνικισμού, 
που πάλι λαθεμένα θέλει το ίδιο 
σύμβολο για δικό του. Γι’ αυτό ο 
Γκλιγκόροφ ήθελε να υποχωρή¬ 
σει στη σημαία μόνο σε αντάλ¬ 
λαγμα με μια υποχώρηση της Ελ¬ 
λάδας στο όνομα. Όμως η αμερι¬ 
κάνικη πίεση, σε συνδυασμό πά¬ 
ντα με το ελληνικό εμπάργκο, ή¬ 
ταν ασφυχτική και τον οδήγησε 
στην ανταλλαγή “σημαία για ε¬ 
μπάργκο”, δηλαδή στην καθαρή ε¬ 
θνική υποχώρηση, και όχι στην α¬ 
νταλλαγή “σημαία για όνομα”, 
που θα σήμαινε μια ήττα και για 
τον ελληνικό εθνικισμό. Αυτή εί¬ 
ναι η διαφορά ανάμεσα στο μικρό 
πακέτο, που αναγκάστηκε τελι¬ 
κά να δεχτεί ο Γκλιγκόροφ, και 
το μεγάλο πακέτο, που από την 
αρχή πρότεινε η μακεδονική, αλ¬ 
λά και η ευρωπαϊκή διπλωματία. 

Γι’ αυτό στην πραγματικότητα 
η συμφωνία της Νέας Υόρκης δεν 
είναι εξομάλυνση των σχέσεων 
της Δημ. της Μακεδονίας με την 
Ελλάδα. Η εξομάλυνση που γίνε¬ 
ται με όπλο τη βία, εν προκειμέ- 
νω το εμπάργκο και τη διπλωμα¬ 
τική απομόνωση, δεν είναι εξο¬ 
μάλυνση. Αυτοί που ταπεινώνουν 
τους λαούς επειδή θέλησαν ανε¬ 
ξαρτησία δε γίνονται ποτέ φίλοι 
τους. Αυτό που φαίνεται λοιπόν 
σαν εξομάλυνση είναι στο βάθος 
όξυνση και ο θύτης θα συνεχίσει 
την επίθεσή του, ενώ το θύμα θα 
δυναμώσει την αντίστασή του. Αυ¬ 
τή την αντίσταση σήμαινε η πα¬ 
ραμονή του Γκλιγκόροφ στη δια¬ 
κυβέρνηση της γειτονικής χώρας. 

Παράλληλα ο Γκλιγκόροφ ήξε¬ 
ρε να αξιοποιεί τον αμερικάνικο 
παράγοντα σαν αντίβαρο στην πε¬ 
ρικύκλωσή του από τέσσερις επι¬ 
θετικούς εθνικισμούς. Δεν είναι 


καθόλου τυχαία λοιπόν η λυσσα¬ 
λέα επίθεση που έκανε το ρώσικο 
κόμμα στην Ελλάδα ενάντια στον 
Γκλιγκόροφ σαν τον κατεξοχήν 
άνθρωπο της Δύσης στα Βαλκά¬ 
νια. 

Χρειάζεται μια πελώρια δόση 
θράσους, που μόνο φασίστες δια¬ 
θέτουν, για να ισχυρίζεται τώρα 
το ψευτοΚΚΕ ότι τον Γκλιγκό- 
ροφ τον σκότωσαν οι Αμερικάνοι. 
Οι Αμερικάνοι έκαναν τέτοιες 
δουλειές την εποχή του ηγεμονι¬ 
κού μεταπολεμικού τους μεγαλεί¬ 
ου για να ξεφορτωθούν ηγέτες που 
τους αντιπάλευαν μαχητικά και 
όχι εκδηλωμένους συμμάχους 
τους. Ωστόσο εδώ χρειάζεται μια 
διευκρίνιση. Η αμερικάνικη πολι¬ 
τική έχει με τον Γκλιγκόροφ α¬ 
ντιθέσεις που είναι ουσιαστικά ε¬ 
νός τύπου: Πρόκειται για την πί¬ 
εση που ασκούν στη χώρα αυτή 
και την ανάμιξη που κάνουν στα 
εσωτερικά της, ώστε αυτή να συμ¬ 
μορφωθεί με τις ελληνικές απαι¬ 
τήσεις. Η αμερικάνικη πίεση εκ¬ 
δηλώνεται εν προκειμένω σαν πα¬ 
ράλληλη με τη ρώσικη. Μόνο που 
η Ρωσία ασκεί τη δίκιά της για 
να απορροφήσει τη Δημ. της Μα¬ 
κεδονίας και οι ΗΠΑ τη δίκιά 
τους για να εξασφαλίσουν τις 
στρατιωτικές θέσεις τους στην 
Ελλάδα. Μ’ αυτό τον τρόπο οι Η¬ 
ΠΑ υποτάσσουν, όπως και στο 
Βοσνιακό, τα συμφέροντα των λα¬ 
ών στη συνύπαρξή τους με τη Ρω¬ 
σία, δηλαδή στα ρώσικα συμφέ¬ 
ροντα. Στη συγκεκριμένη μάλιστα 
περίπτωση είναι η ακραία ρωσό¬ 
φιλη προεδρία Κλίντον που υπο¬ 
χρέωσε τη Δημ. της Μακεδονίας 
να κατεβάσει τη σημαία της με 
αντάλλαγμα μόνο την άρση του 
εμπάργκο. 

Αν ο Γκλιγκόροφ έχει μια αδυ¬ 
ναμία πάνω στην οποία πάτησαν 
οι δολοφόνοι είναι ακριβώς η αυ¬ 
ταπάτη του ότι η Δημ. της Μακε¬ 
δονίας ζει με ειρήνη χάρη στους 
διπλωματικούς εξισορροπητικούς 
ελιγμούς της πραγματικά ειρηνό¬ 
φιλης πολιτικής του. Η αλήθεια 
είναι ότι η Δημ. της Μακεδονίας 
ζει με ειρήνη επειδή δεν ήρθε γι’ 
αυτήν η ώρα του πολέμου. Ήδη η 
επίθεση στον Γκλιγκόροφ είναι 
εκδήλωση πολέμου. Ήδη η επί¬ 
θεση στον Γκλιγκόροφ είναι εκ¬ 
δήλωση πολέμου που ο ίδιος δεν 
είχε διαβλέψει, όπως φαίνεται α¬ 
πό τα λειψά μέτρα ασφάλειας που 
είχε πάρει για να προστατέψει τον 
εαυτό του. Έχουμε γράψει τόσες 
φορές πόσο λαθεμένος είναι ο ε¬ 
παναλαμβανόμενος ισχυρισμός 
του Γκλιγκόροφ ότι η Δημ. της 
Μακεδονίας έχει ειρήνη γιατί δεν 
έκανε τα λάθη της βόρειας Γιου¬ 
γκοσλαβίας. Αυτός ο ισχυρισμός 
οδήγησε και στη δεξιά αντιβο- 
σνιακή θέση της μακεδονικής δι¬ 
πλωματίας ότι ο πόλεμος εκεί 
μπορεί να σταματήσει μόνο με 
πολιτικά μέσα, θέση που ευχαρι¬ 
στεί τη Σερβία, τη Ρωσία και την 
Ελλάδα, αλλά και τον αμερικά¬ 
νικο υφεσιασμό. Γιατί όσοι έχουν 
διακρίνει ανάμεσα στο δίκιο και 
στο άδικο στον πόλεμο της Βο¬ 
σνίας ξέρουν πως το άδικο είναι 
η Σερβία και αυτό το άδικο μπο¬ 
ρεί να ανατραπεί μόνο με στρα¬ 


τιωτική βία. Αν για τη Δημ. της 
Μακεδονίας οι Ρώσοι δε διάλε¬ 
ξαν το δρόμο της βίαιης καταβρό- 
χθισης, είναι γιατί είναι “ορθόδο¬ 
ξη” και αποκλεισμένη, και πολύ 
πιο εύκολα μπορεί να απορροφη- 
θεί στο τόξο αν της ασκηθεί η κα¬ 
τάλληλη εξωτερική πίεση παρά 
να καταστραφεί. 

ΤΟ “ΠΡΩΤΟ ΑΙΜΑ” ΚΑΙ Ο 
ΤΟΠΟΥΡΚΟΦΣΚΙ 

Δεν είναι λοιπόν καθόλου πε¬ 
ρίεργο που χύνεται το “πρώτο αί¬ 
μα” στη Δημ. της Μακεδονίας την 
ίδια ακριβώς ώρα που οι Ρώσοι 
και οι Αμερικάνοι υφεσιακοί φί¬ 
λοι τους ετοιμάζονται να στεγνώ¬ 
σουν τη λίμνη αίματος της Βοσνί¬ 
ας με έναν “έντιμο” διαμελισμό 
της μαρτυρικής αυτής χώρας. Α¬ 
κριβώς αυτή τη στιγμή πιέζει α¬ 
φόρητα ο Κλίντον τον Γκλιγκό- 
ροφ να υποκύψει στην Ελλάδα και 
την ίδια στιγμή εμφανίζεται στη 
χώρα ο Τοπουρκόφσκι. 

Τον Τοπουρκόφσκι τον είχαμε 
εντοπίσει στη μεγάλη κρίση του 
’92 από την καταπληκτική του θέ¬ 
ση, τη σχεδόν μοναδική στην η¬ 
γεσία της γειτονικής χώρας μό¬ 
λις αυτή κέρδιζε την ανεξαρτησί¬ 
α της, ότι έπρεπε να γίνει άμεση 
υποχώρηση στις αξιώσεις του ελ¬ 
ληνικού σοσιαλφασιστικού και 
σοβινιστικού μετώπου και να αλ¬ 
λάξει το όνομά της. Ο Τοπουρκόφ- 
σκι ήταν αντιπρόσωπος του Γιου¬ 
γκοσλαβικού κόμματος στο συνέ¬ 
δριο του ψευτοΚΚΕ το ’89. 

Ο Τοπουρκόφσκι έχασε το ’92 
από τον Γκλιγκόροφ τη μάχη, α¬ 
πομονώθηκε και δεν οδήγησε τη 
μακεδονική αστική τάξη στην εν- 
δοτική αυτή θέση, ούτε μπόρεσε 
να πετύχει μια διάσπαση. Τότε έ¬ 
φυγε για τις ΗΠΑ, όπου έμεινε 
χρόνια. Εκεί καλλιέργησε το προ¬ 
φίλ του αμερικανόφιλου και του 
διαλλακτικού, δηλαδή του τύπου 
που έχει ακριβώς ανάγκη ο αμε¬ 
ρικάνικος υφεσιασμός. Όμως ο 
καλός μας Τοπουρκόφσκι είναι 
ταυτόχρονα ο άνθρωπος που έχει 
άριστες σχέσεις, εκτός από την Α¬ 
θήνα, και με το Βελιγράδι, είναι 
λαϊκιστής με εθνικιστική γλώσ¬ 
σα και, πάνω απ’ όλα, αντιευρω- 
παίος.Εμφανίζεται λοιπόν σαν α- 
μερικανόφιλος, όπως ακριβώς κά¬ 
νει ο Παπανδρέου, για να διεκπε- 
ραιώσει την αντιμακεδονική και 
αντιευρωπαϊκή πολιτική δίχως να 
απομονωθεί. 

Πρόκειται ακριβώς για την ίδια 
ταχτική που εφάρμοσε ο Πάνιτς 
για λογαριασμό της Ρωσίας και 
του μετώπου Τσόσιτς- Ντράσκο- 
βιτς. Ο Πάνιτς απέτυχε. Όμως το 
να μεταμφιέζονται οι ρωσόδουλοι 
σε αμερικανόφιλους στα Βαλκά¬ 
νια απέδωσε στην περίπτωση του 
Ιλιέσκου. Τώρα κάτι τέτοιο είναι 
ακόμα πιο εύκολο, γιατί ο Κλί¬ 
ντον δουλεύει σε στενή συνεργα¬ 
σία με τη ρώσικη διπλωματία και 
πίσω από τις πλάτες των άλλων 
κομματιών της αμερικάνικης α¬ 
στικής τάξης. Δεν είναι από αυτή 
την άποψη καθόλου απροσδόκη¬ 
το που κυκλοφόρησε στη χώρα 
μας το σενάριο ότι τον Γκλιγκό- 
ροφ τον χτύπησε η ΣΙΑ για να α¬ 
νατρέψει την “ειρηνόφιλη” πολι¬ 
τική Κλίντον. Αυτή είναι μια βα- 
ριάντα της ρώσικης ανάλυσης. 

Το πιο ύποπτο με τον Τοπουρ- 
κόφσκι είναι ότι επέστρεψε στη 
Δημ. της Μακεδονίας λίγες μέ¬ 
ρες πριν τη δολοφονική απόπει¬ 
ρα. Τα ελληνικά έντυπα ήδη εί- 

χαν αρχίσει να τον προβάλλουν 
πριν την απόπειρα, τον πρόβαλαν 
έντονα αμέσως μετά απ’ αυτήν, 
ενώ ο ίδιος καμωνόταν τον καλό 
φίλο του Γκλιγκόροφ. 

Ακόμα είναι πολύ χαρακτηρι¬ 
στικό το γεγονός ότι ο Γκεορ- 
γκιέφσκι του ΥΜΚΟ κατηγόρησε 
σαν υπεύθυνους της δολοφονίας 
τους Άντοφ και Τσερβενκόφσκι 
(τον πρωθυπουργό), τους πιο πι¬ 
στούς φίλους της γκλιγκοροφικής 
γραμμής, και δεν είπε λέξη ενά¬ 
ντια στον ισχυρό αντίπαλό τους 
για τη διαδοχή, τον Τοπουρκόφ- 
σκι. 

Πραγματικά, όλα τα πολιτικά 
στοιχεία που διαθέτουμε αυτή τη 
στιγμή μιλάνε για το ότι αυτή η 
δολοφονική απόπειρα υπηρετεί τα 
ρωσικά σχέδια. Αλλά και τα στοι¬ 
χειώδη αστυνομικά στοιχεία με τη 
μορφή που είχε το χτύπημα δεί¬ 
χνουν προς το σοσιαλιμπεριαλι- 
στικό στρατόπεδο. Ειδικοί στις 
δολοφονίες πολιτικών προσώπων, 
και μάλιστα με τέτοιες μέθοδες, 
είναι οι πράχτορες της Κ.Ο.Β. και 
της Στάζι και οι πράχτορές τους 
στη Βουλγαρία, την Ελλάδα και 
τη Μέση Ανατολή. 

Για να απομακρύνουν τέτοιους 
συσχετισμούς από τα μάτια των 
λαών και του δικού μας, που έχει 
καλή πείρα της 17Νοεμβρίτικης 
τρομοκρατίας, οι ρωσόφιλοι προ¬ 
τιμούν να δείχνουν, σε ό,τι αφορά 
τη μορφή της απόπειρας, την ιτα¬ 
λική Μαφία! Αλλά ένας τέτοιος 
συσχετισμός δεν μπορεί να στα¬ 
θεί με τίποτα. 

Πολύ περισσότερα θα μάθουμε 
γι’ αυτή την υπόθεση με το πέρα¬ 
σμα του χρόνου, γιατί κανένα σχέ¬ 
διο που αρχίζει τόσο μεγαλόπρε¬ 
πα δε σταματάει τόσο άδοξα. Α¬ 
σφαλώς το βασικό στην αποκά¬ 
λυψη των δολοφόνων είναι το να 
ζήσει πολιτικά το θύμα τους. Αυ¬ 
τή θα ήταν μια τύχη για τα Βαλ¬ 
κάνια, όσο και αν τα ζητήματα 
κρίνονται σε τελευταία ανάλυση 
από τους λαούς και τους ηγέτες. 
Γιατί η “τελευταία ανάλυση” μπο¬ 
ρεί να πραγματοποιηθεί με πολ¬ 
λά ή με λίγα βάσανα για τους λα- 
ούς.Κι εκεί οι ηγέτες παίζουν τον 
αποφασιστικό τους ρόλο. 

Σε ό,τι αφορά εμάς τους έλλη- 
νες κομμουνιστές και πατριώτες 
πρέπει να βγάλουμε από αυτή τη 
δολοφονία τα δικά μας συμπερά¬ 
σματα. 

Το βασικό είναι ότι πρέπει να 
παλέψουμε να σταματήσει κάθε 
πίεση στη γειτονική χώρα και να 
πείσουμε τον ελληνικό λαό ότι ό¬ 
λη η δήθεν εθνική εκστρατεία για 
το όνομα είναι ταχτική μιας υπερ- 
δύναμης για την υποδούλωση των 
Βαλκανίων και της ίδιας της Ελ¬ 
λάδας στα σχέδια αυτής της υπερ- 
δύναμης. Τώρα που φαντάζει για 
δημοκράτης όποιος μεγαλόκαρδος 
“επιτρέπει” στη γειτονική χώρα 
να συμπεριλαμβάνει κάπου και 
τον όρο Μακεδονία στο επίσημο 
όνομά της, εμείς πρέπει να επα¬ 
ναλάβουμε τη θέση αρχής “άμεση 
και δίχως όρους αναγνώριση της 
Δημ. της Μακεδονίας”. Οι λαοί 
δεν έχουν ανάγκη από νονούς. Οι 
νονοί φέρνουν τον πόλεμο στα 
Βαλκάνια, γιατί είναι αυτοί που 
δεν αναγνωρίζουν την τελευταία 
εγγύηση της ειρηνικής δημοκρα¬ 
τικής ζωής: την αυτοδιάθεση των 
εθνών και την ανεξαρτησία των 
κρατών. 


ΙΑΚΩΒΟΣ 

Με την άρνηση του Ιάκωβου να 
δεχθεί την αντιπροσωπεία του Πα¬ 
τριαρχείου, τη λεγάμενη Εξαρχία, 
εκδηλώθηκε ανοιχτά η κρίση που υ- 
πόβοσκε στις μεταξύ τους σχέσεις 
εδώ και ένα χρόνο περίπου. Η εκ¬ 
δήλωση της σύγκρουσης γίνεται στο 
ποιος θα επιβάλει το διάδοχο του 
προς παραίτηση Ιάκωβου: ο ίδιος ο 
Ιάκωβος ή ο Βαρθολομαίος; 

Όμως η βαθύτερη αιτία της θα 
πρέπει να αναζητηθεί στο συνδυα¬ 
σμό δύο παραγόντων: Στα συ- 
γκρουόμενα οικονομικά συμφέρο¬ 
ντα, που αποτελούν την εσωτερική 
αιτία, και στη σύγκρουση του Πα¬ 
τριαρχείου της Κων/πολης με το Πα¬ 
τριαρχείο της Μόσχας, που αποτε¬ 
λεί, απ’ ό,τι φαίνεται, την εξωτερι¬ 
κή αιτία και τον καθοριστικό πα¬ 
ράγοντα της οξύτητας που προσλαμ¬ 
βάνει η κρίση αυτή. 

Η εσωτερική οικονομική πλευρά 
της διαμάχης συνδέεται με το γεγο¬ 
νός ότι η Αρχιεπισκοπή των ΗΠΑ, 
με το να υπάγεται στη δικαιοδοσία 
του Πατριαρχείου, υποχρεώνεται και 
να αποδέχεται τον ηγεμονικό του 
ρόλο στα διοικητικά ζητήματα και 
να το χρηματοδοτεί. Η πάμπλουτη 
ομογένεια των ΗΠΑ είναι το πιο ι¬ 
σχυρό και εκτεταμένο αριθμητικά 
σώμα που διοικεί το Πατριαρχείο 
και που πάνω του στηρίζεται πολύ 
υλικά. Είναι φυσικό λοιπόν που μια 
τόσο ισχυρή και γεωγραφικά απο¬ 
μακρυσμένη περιφέρεια ζητάει την 
αυτονομία της από ένα υλικά αδύ¬ 
ναμο κέντρο. 

Όμως το ερώτημα είναι γιατί αυ¬ 
τή η κρίση εκδηλώνεται τώρα, και 
μάλιστα γιατί μπορεί να φτάνει μέ¬ 
χρι τη ρήξη, δηλαδή μέχρι και την 
πιθανή διάσπαση της αμερικάνικης 
ελληνορθόδοξης εκκλησίας. 

Η Νέα Ανατολή είχε υποστηρίξει 
μέχρι τα τώρα τη θέση ότι το Φανά¬ 
ρι, με τη σημερινή ηγεσία Βαρθολο¬ 
μαίου, έντασσε την πολιτική του 
στην πολιτική του ρώσικου “ορθό¬ 
δοξου τόξου”. 

Όμως η γενική κοινή “πανορθόδο¬ 
ξη” πολιτική τους, η αντιδυτική και 
αντιτούρκικη γενικά στάση τους έ¬ 
κρυψε από τα μάτια μας τις αντιθέ¬ 
σεις τους. Μελετώντας αργότερα 
την ιστορία των σχέσεών τους δια¬ 
πιστώσαμε ότι υπήρχε ανάμεσά τους 
μια αιώνια σύγκρουση. Όμως η ίδια 
η ζωή, πολύ πιο διδαχτικά από κά¬ 
θε ιστορία , γέννησε τις πιο καθα¬ 
ρές και φρέσκες αντιθέσεις, αντιθέ¬ 
σεις που έρχονται να αναιρέσουν την 
αρχική μας εκτίμηση. 

Δεν είναι η πρώτη φορά που κά¬ 
νουμε μια λαθεμένη εκτίμηση ταυ¬ 
τίζοντας τα πλατιά μέτωπα της ρώ- 
σικης πολιτικής με τον ίδιο τον πυ¬ 
ρήνα της. Όμως είναι μια από εκεί¬ 
νες όπου η λύπη για το λάθος μας 
είναι μικρότερη από τη χαρά που δο¬ 
κιμάζουμε για την ύπαρξη μιας α¬ 
ληθινής αντίθεσης με τη ρώσικη πο¬ 
λιτική, σε ένα μάλιστα τόσο καίριο 
για την πολιτική της ζήτημα, όπως 
είναι η ορθόδοξη μεταμφίεσή της. 

Τα γεγονότα λοιπόν πρώτα. Αυτά 
είναι συντριπτικά. 

Το πρώτο είναι η ανοιχτή και ο- 
μολογημένη σύγκρουση Φαναριού 
και Μόσχας στο ζήτημα της ορθό¬ 
δοξης εκκλησίας της Εσθονίας. Οι 
Εσθονοί ορθόδοξοι, μετά την πολι¬ 
τική ανεξαρτητοποίηση της Εσθο¬ 
νίας από τη Μόσχα, θέλησαν να α¬ 
νεξαρτητοποιηθούν θρησκευτικά α¬ 
πό το Πατριαρχείο της Μόσχας, στο 
οποίο υπάγονταν μέχρι την πολιτι¬ 
κή ανεξαρτησία τους. Έτσι, ζήτη¬ 
σαν να υπαχθούν στο Πατριαρχείο 
Κων/πολης. Αυτή η απόφαση των Ε- 
σθονών έχει περισσότερο πολιτική 
σημασία αν σκεφτεί κανείς ότι στη 


μικρή Εσθονία ζει μια πολύ μεγάλη 
ρώσικη ορθόδοξη εθνική μειονότη¬ 
τα, που έτσι κι αλλιώς θέλει να υ¬ 
πάγεται στο ρώσικο πατριαρχείο. 

Η ρώσικη εκκλησία, που σημειω¬ 
τέο ν είναι απόλυτα υπόδουλη στη 
ρώσικη ιμπεριαλιστική πολιτική η¬ 
γεσία, όπως ήταν πάντα στον κάθε 
τσάρο, έβαλε απόλυτο βέτο στην α¬ 
πόφαση του Φαναριού να δεχτεί την 
εσθονική ορθόδοξη εκκλησία μέσα 
στην εκκλησιαστική του δικαιοδο¬ 
σία. Το ελληνικό υπουργείο Εξωτε¬ 
ρικών απαίτησε πριν μερικούς μή¬ 
νες από το Βαρθολομαίο επίμονα να 
υποχωρήσει στη ρώσικη αξίωση για 
λόγους “εθνικής πολιτικής”. Όμως 
ο Βαρθολομαίος επέμεινε. Αποτέλε¬ 
σμα αυτής της επιμονής ήταν η άρ¬ 
νηση του πατριάρχη της Ρωσίας Α¬ 
λέξιου όχι μόνο να παραστεί στις 
εκδηλώσεις της Πάτμου, αλλά ούτε 
καν να στείλει αντιπροσωπεία. 

Αλλά η αληθινή απάντηση της 
Μόσχας δεν μπορούσε να είναι μό¬ 
νο το σαμποτάρισμα μιας τελετής. 
Άλλωστε, σ’ αυτό το παιχνίδι ο χα¬ 
μένος ήταν η ίδια η Ρωσία, γιατί μό¬ 
νο αυτή και το υποχείριό της πα¬ 
τριαρχείο των Ιεροσολύμων δεν πή¬ 
γαν στην Πάτμο. Όλοι οι άλλοι, συ¬ 
μπεριλαμβανομένου και του Παύλου 
της Σερβίας, ήταν εκεί δίνοντας στο 
Βαρθολομαίο εκείνο ακριβώς που 
πάντα ζητάει το Φανάρι: Την ανα¬ 
γνώριση της πρωτοκαθεδρίας του 
στον ορθόδοξο κόσμο, δηλαδή την 
αναγνώριση του θρησκευτικού του 
κύρους, που ωστόσο διαρκώς απο¬ 
μακρύνεται από την πραγματική του 
υλική δύναμη. 

Η ρώσικη απάντηση ήταν η υπο¬ 
στήριξη και η ενθάρρυνση που έδω¬ 
σε η υποταχτική στη Ρωσία κυβέρ¬ 
νηση Παπανδρέου στον Ιάκωβο να 
προχωρήσει στη σύγκρουση με το 
Φανάρι. Αυτή η ενθάρρυνση αποδεί¬ 
χνεται από γράμμα που έστειλε ο 
Παπανδρέου στο Βαρθολομαίο και 
στο οποίο του ζητάει, σύμφωνα με 
την Ελευθεροτυπία της 10ης του Ο- 
κτώβρη, να υποχωρήσει στον Ιάκω¬ 
βο και να μην προχωρήσει στη ρήξη 
μαζί του. Αλλά στο ίδιο φύλλο της 
παραπάνω εφημερίδας ο γενικά κα¬ 
λά πληροφορημένος Βότσης βεβαιώ¬ 
νει ότι η “δηλητηρίαση” και βιαστι¬ 
κή αναχώρηση του Παπανδρέου α¬ 
πό την Πάτμο δεν ήταν παρά μια 
διπλωματική άρνησή του να τον συ¬ 
ναντήσει, αφού προηγούμενα ο Βαρ¬ 
θολομαίος αρνήθηκε εκείνο που του 
ζήτησε στην Πάτμο ο Παπανδρέου, 
δηλαδή την υποχώρησή του στον Ιά¬ 
κωβο. Έτσι, αποδείχνεται σωστή η 
εχτίμησή μας που γράφτηκε στο προ¬ 
ηγούμενο φύλλο της “Ν.Α.”, ότι πί¬ 
σω από τη δηλητηρίαση-απάτη του 
Παπανδρέου ήταν η σύγκρουση Πα- 
τριαρχείου-Μόσχας. 

Ασφαλώς ο Παπανδρέου δε θα εκ¬ 
δήλωνε ποτέ τη μάξιμουμ αντίθεσή 
του με το Βαρθολομαίο στο ζήτημα 
της Εσθονίας, γιατί έτσι θα αποκα¬ 
λυπτόταν. Ξέρουμε ότι αυτός ο πρά- 
χτορας κάνει πάντα τις μεγάλες του 
κινήσεις σαν πατριώτης. Στην προ¬ 
κειμένη περίπτωση εμφανίζεται σαν 
ο συνετός Έλληνας που θέλει να 
διαφυλάξει την ενότητα της ελλη¬ 
νικής ορθόδοξης εκκλησίας των Η¬ 
ΠΑ, και κυρίως τις προνομιακές 
σχέσεις αυτής της εκκλησίας με την 
ηγεσία των ΗΠΑ για την προώθη¬ 
ση των λεγάμενων εθνικών θεμά¬ 
των. Στο τελευταίο αυτό σημείο θα 
εκφραστεί το δίχως άλλο η σπάνια 
δυνατότητα που έχει η ρώσικη δι¬ 
πλωματία να διαθέτει έναν εξαιρε¬ 
τικό φίλο στο πρόσωπο του σημερι¬ 
νού αμερικανού προέδρου. 

Σύμφωνα με την εφημερίδα Καθη¬ 
μερινή της 8ης Οχτώβρη, ο Κλίντον 


είναι στο πλευρό του Ιάκωβου. Αυ¬ 
τή η τελευταία υποστήριξη θα είναι 
κατά τη γνώμη μας πολύ αποφασι¬ 
στική στην εξέλιξη αυτής της δια¬ 
μάχης, γιατί θα επηρεάσει υπέρ του 
μετώπου Μόσχας-Παπανδρέου τη 
συμπεριφορά του αμερικάνικου υ¬ 
πουργείου Εξωτερικών, που έχει μεν 
την ανεξαρτησία του από τον Κλί¬ 
ντον, αλλά δε διαθέτει τη δίκιά του 
“ακρίβεια της κρυμμένης στρατη¬ 
γικής”. 

Η έκβαση της μάχης Ιάκωβου- 
Βαρθολομαίου δεν μπορεί ασφαλώς 
από τώρα να προεξοφληθεί, γιατί και 
ο Βαρθολομαίος αποδείχτηκε σκλη¬ 
ρός παίχτης. Ανάμεσα στα όσα έκα¬ 
νε δεν ήταν το πιο ασήμαντο ότι πο¬ 
δοπάτησε τη Λιάνη στην Πάτμο α- 
φαιρώντας της κάθε ηγεμονικό ρό¬ 
λο από κάθε τελετή, ακόμα και από 
τις κοσμικού χαρακτήρα. 

Όμως χοντρικά τα ενδεχόμενα εί¬ 
ναι δύο: Είτε ο Βαρθολομαίος υπο¬ 
χωρεί στο ζήτημα της Εσθονίας και 
κρατάει τις ΗΠΑ είτε επιμένει στην 
Εσθονία και παίρνει ένα κομμάτι α¬ 
πό τις ΗΠΑ. Στη δεύτερη περίπτω¬ 
ση το πόσο μεγάλο κομμάτι θα πά¬ 
ρει θα εξαρτηθεί, κατά τη γνώμη μας, 
πολύ από τους πολιτικούς συσχετι¬ 
σμούς που θα εκδηλωθούν πάνω σ’ 
αυτό το ζήτημα μέσα στην ίδια την 
Ελλάδα. Αυτοί οι συσχετισμοί θα έ¬ 
παιζαν πιο μικρό ρόλο μόνο αν η 
αμερικάνικη προεδρία κρατούσε φι¬ 
λική προς το Βαρθολομαίο ή έστω 
ουδέτερη στάση. Όμως κάτω από 
αυτούς τους όρους θα μετρήσει στην 
ομογένεια, που είναι πνιγμένη στη 
συντήρηση και τον εθνικισμό, ποιος 
από τους δύο πόλους της αντίθεσης 
θα γίνει εκφραστής της ελληνικής 
“εθνικής πολιτικής”. 

Στο επίπεδο αυτό τα δύο στρατό¬ 
πεδα κατεβαίνουν με αντιφατικά ό¬ 
πλα: Το ρώσικο στρατόπεδο προβάλ¬ 
λει κυρίως με την άμεση και συγκε¬ 
κριμένη επιθετική αντιτούρκικη 
στρατηγική, ενώ το πατριαρχικό κυ¬ 
ρίως με τον ελληνόρθοδοξο μεγα¬ 
λοϊδεατισμό. 

Από πολιτική άποψη, το ρώσικο 
στρατόπεδο προβάλλει στον ελλη¬ 
νικό σοβινισμό και στην ελληνική 
εκκλησία, που αποτελεί το καλύτε¬ 
ρό του και φανατικότερο υπόστρω¬ 
μα, την πραχτική γραμμή της κοι¬ 
νής στρατιωτικής επίθεσης στην Πό¬ 
λη. Αντίθετα, το Φανάρι θέλει - 
τουλάχιστον για μια ιστορική περί¬ 
οδο- την ελληνοτουρκική ειρήνη, 
για να μπορέσει να ιδρύσει ένα 
κωνσταντινουπολίτικο Βατικανό 
και με κέντρο αυτό το Βατικανό να 
γίνει παγκόσμιο, οικουμενικό, δη¬ 
λαδή κέντρο μιας ορθοδοξίας δίχως 
εθνικούς φραγμούς, με ό,τι υλικά και 
ιδεολογικά κάτι τέτοιο συνεπάγε¬ 
ται για το ίδιο και τον ελληνικό με¬ 
γαλοϊδεατισμό. Αυτή η στρατηγική 
του Πατριαρχείου στο παγκόσμιο ε¬ 
πίπεδο αντιστοιχεί σε μια τακτική 
ύφεσης απέναντι στη φιλότουρκη 
Δύση και μεταφράζεται θρησκευτι¬ 
κά σε άμβλυνση των σχέσεων με τον 
παπικό κόσμο. 

Δεν είναι λοιπόν καθόλου τυχαίο 
που ο αντιπατριαρχικός Ιάκωβος εί¬ 
ναι βασικά τουρκοφάγος και αντι- 
παπικός, όπως τέτοια είναι και η γε¬ 
νική γραμμή της ελληνικής εκκλη¬ 
σίας. Αυτή η “ζωντανή” πολιτική δί¬ 
νει ένα μεγάλο πολιτικό πλεονέχτη- 
μα στους Ρώσους, που είναι οι μα¬ 
χητικοί του αντιπαπισμού και του 
αντιτουρκισμού. 

Από την άλλη όμως μεριά οι πα¬ 
τριαρχικοί διαθέτουν το πλεονέ- 
χτημα ενός βαθύτερου πολιτικού ρε¬ 
αλισμού. Δεν πρόκειται μόνο για το 
γεγονός ότι ένας πόλεμος του “ορ¬ 
θόδοξου” τόξου ενάντια στην Τουρ- 


ΤΗ ΡΗΞΗ 

κία θα είναι τμήμα ενός παγκόσμιου 
πόλεμου που θα κηρύξει η Ρωσία και 
ότι αυτόν τον πόλεμο αυτή θα τον 
χάσει οπωσδήποτε. Πρόκειται κυρί¬ 
ως, σε ό,τι αφορά τα επιχειρήματα 
που μετράνε στους μεγαλοϊδεάτι- 
κους κύκλους, για το ότι την Ιστα- 
μπούλ τη θέλει για πρωτεύουσά της 
η ρώσικη ορθοδοξία και ο κάθε φο¬ 
ρά τσάρος αφέντης της, και ότι αυ¬ 
τή πάντα κατήγγελλε το ελληνορ¬ 
θόδοξο Πατριαρχείο για αρνητή της 
γνήσιας ορθοδοξίας και συμπαιγνία 
με το Βατικανό και τη Δύση γενι¬ 
κότερα. (Καλούμε εδώ τους ανα¬ 
γνώστες που ξέρουν γαλλικά να 
διαβάσουν ένα πολύ καλό βιβλίο με 
τίτλο Οεοροΐίΐίμιιε άε 1’ οτίΐιοάοχίε , 
του Ρταηοοίδ Τ1ιιι&1, εκδόσεις ϋυπ- 
οά). 

Αν όμως μπορεί κανείς να κατα¬ 
λάβει σχετικά εύκολα πόσο κακό θα 
ήταν για τον Παπανδρέου και τη 
ρώσικη διπλωματία να κερδίσει τη 
μάχη της Αμερικής ο Βαρθολομαί¬ 
ος, δύσκολα μπορεί να εξηγήσει τη 
στάση της τούρκικης αστικής τάξης, 
που στην προκειμένη σύγκρουση κα¬ 
τευθύνει τα κύρια πυρά της στο Φα¬ 
νάρι και συμμαχεί με το ρώσικο μέ¬ 
τωπο. Η Καθημερινή της 28ης του 
Σεπτέμβρη γράφει σε ανταπόκρισή 
της ότι όλος ο τούρκικος Τύπος 
στρέφεται ενάντια στο Βαρθολομαίο, 
σε σύμπλευση με το τούρκικο υπουρ¬ 
γείο Εξωτερικών. Η Μιλιέτ μάλι¬ 
στα φτάνει στο σημείο να χαιρετί¬ 
σει το γεγονός ότι «η Μόσχα βάζει 
φρένο στα σχέδια του Πατριαρχεί¬ 
ου», με την ευκαιρία του σαμποτα- 
ρίσματος της Σύναξης των προκα¬ 
θημένων στην Πάτμο από τη ρώσι¬ 
κη εκκλησία. Μόνο η εφημερίδα Σα- 
μπάχ παίρνει με διορατικότητα θέ¬ 
ση υπέρ του Πατριαρχείου χτυπώ¬ 
ντας ακριβώς στο κέντρο και γρά¬ 
φοντας: «Η υπεράσπιση του οικου¬ 
μενικού χαρακτήρα του Πα τριαρχεί- 
ου θα αποτρέψει την παράδοσή του 
στην Ελλάδα και θα εμπλέξει ενερ¬ 
γά την Τουρκία στον ορθόδοξο κό¬ 
σμο, θα δώσει ένα διπλωματικό α¬ 
τού έναντι της Ρωσίας και της Σερ¬ 
βίας». 

Είναι σίγουρο ότι το ζήτημα του 
Πατριαρχείου θα εμπλέκεται όλο 
και περισσότερο στην ίδια την εσω¬ 
τερική αντιπαράθεση στην Τουρκία 
και ότι όλο και περισσότερο τα πιο 
αντιδραστικά εθνικιστικά και ισλα- 
μοφασιστικά κομμάτια της άρχου- 
σας τάξης της Τουρκίας θα στρέφο¬ 
νται περισσότερο από τ' άλλα ενά¬ 
ντια στο Πατριαρχείο. 

Αυτό δεν οφείλεται στο ότι γενι¬ 
κά το Πατριαρχείο παίζει έναν προ¬ 
οδευτικό ρόλο. Αντίθετα, είναι και 
αυτό ένα μεγάλο κέντρο σκοταδι¬ 
σμού. Όμως ο ρόλος του μπορεί να 
μετατρέπεται σε προοδευτικό μόνο 
σε όσο βαθμό συγκρούεται με το ση¬ 
μερινό κέντρο της παγκόσμιας και 
της ορθόδοξης αντίδρασης, που εί¬ 
ναι η Μόσχα. Με αυτή την έννοια 
το ποιος θα κερδίσει τη μάχη της 
διαδοχής στην αμερικάνικη εκκλη¬ 
σία είναι τεράστιο ζήτημα. 

Υ.Γ. Μόλις σήμερα (11.10 .95) η μά¬ 
χη αυτή φαίνεται να οδηγείται σε 
ένα συμβιβασμό. Διαφαίνεται δηλα¬ 
δή η λύση Παπανδρέου και μένει 
στην αρχιεπισκοπή ο Ιάκωβος, που 
αναστέλλει την παραίτησή του δί¬ 
χως να παύεται από το Πατριαρχεί¬ 
ο Κων/πολης, αλλά και δίχως να 
μπορεί να διορίσει τον εκλεκτό του 
Μεθόδιο Βοστώνης. Ταυτόχρονα, 
σύμφωνα με τις ίδιες πληροφορίες, 
το Πατριαρχείο δεσμεύεται να εκλέ¬ 
ξει διάδοχο κοινής αποδοχής σε συ¬ 
νεργασία με την αμερικάνικη αρχιε¬ 
πισκοπή. Αυτά σημαίνουν αναβολή 
της ρήξης γι’ αργότερα. 

Σελίδα 6 _ _ ΝΕΑ ΑΝΑΤΟΛΗ 

Η ΠΟΙΝΙΚΗ ΔΙΩΞΗ ΣΗΜΙΤΗ 


Μετά την καθαίρεσή του από το 
Υπουργείο Βιομηχανίας και αφού 
χρησιμοποιήθηκε από το σοσιαλφα- 
σιστικό μπλοκ στην αντιτσοχατζο- 
πουλική εκστρατεία, ο Σημίτης δέ¬ 
χτηκε μια νέα πολιτική επίθεση με 
τη δικαστική έρευνα από την Ει¬ 
σαγγελία Αθηνών για τη μη απορ¬ 
ρόφηση κονδυλίων και για καθυ¬ 
στερήσεις στο έργο του φυσικού α¬ 
ερίου. Παρά τον τυχοδιωκτισμό του, 
που τον οδηγεί πολλές φορές σε υ¬ 
ποταγή στο σοσιαλφασισμό, ο Ση¬ 
μίτης δεν παύει να είναι πολιτικός 
στόχος σα φιλοευρωπαίος, αναπτυ¬ 
ξιακός αστός και γι’ αυτό χρησι¬ 
μοποιείται τώρα εναντίον του, κα¬ 
τά το γνωστό τρόπο, η Δικαιοσύ¬ 
νη, σε μια καθαρά πολιτική δίωξη. 

Ο προϊστάμενος της Εισαγγελί¬ 
ας Αθηνών Μασαλής διέταξε πριν 
από λίγες μέρες τη διενέργεια προ¬ 
καταρκτικής εξέτασης ύστερα από 
μία ανώνυμη επιστολή, η οποία α¬ 
ναφερόταν σε τρία δημοσιεύματα 
του Τύπου που γράφτηκαν με αφορ¬ 
μή τις δηλώσεις του Επιτρόπου της 
Ευρωπαϊκής Επιτροπής Παπουτσή 
για καθυστερήσεις στο έργο του φυ¬ 
σικού αερίου. Ο Παπουτσής το κα¬ 
λοκαίρι με επιστολή του είχε κά¬ 
νει μια επίθεση στο Σημίτη που 
προκάλεσε έκπληξη στους τεχνο- 
κράτες στην Αθήνα και τις Βρυξέλ¬ 
λες, αφού το έργο του φυσικού αε¬ 
ρίου είναι το μόνο που προωθείται 
με γρήγορους ρυθμούς (Βήμα, 6/8). 
Δε γνωρίζουμε τα κίνητρα του Πα¬ 
πουτσή, ο οποίος τώρα δηλώνει την 
έκπληξή του και χαρακτηρίζει την 
έρευνα απαράδεκτη ενέργεια. Αν 
δεν ήταν απλά αφελείς οι καταγ¬ 
γελίες του, τότε είναι εξαιρετικά 
ύποπτες. Το βέβαιο είναι ότι 
χρησιμοποιήθηκαν κατάλληλα. 

Η τωρινή δίωξη έχει προκαλέσει 
αντιδράσεις στις Βρυξέλλες και 
στην αρμόδια επίτροπο της Ε.Ε. 
Βολφ Ματίες, γιατί είναι εντελώς 
ασαφής η νομική και πραγματική 


της βάση και γιατί «δε ζητήθηκαν 
πληροφορίες από τις αρμόδιες εθνι¬ 
κές και κοινοτικές υπηρεσίες που 
χειρίζονται την υπόθεση και θα 
μπορούσαν να δώσουν πλήρη και 
έγκυρα στοιχεία», τη στιγμή που η 
Γενική Διεύθυνση της Κομισιόν η 
αρμόδια για την περιφερειακή πο¬ 
λιτική έχει ένα τεράστιο φάκελο 
για το έργο του φυσικού αερίου, για 
το οποίο δεν έχει διαπιστωθεί κα¬ 
μία νομική παράβαση ( Ελευθεροτυ¬ 
πία ., 6/10). 

Η στιγμή που επιλέχτηκε, η βια¬ 
σύνη με την οποία κινήθηκε η Ει¬ 
σαγγελία Αθηνών, τα ανύπαρκτα 
στοιχεία, η ανώνυμη καταγγελία, ό¬ 
λα δείχνουν ότι πρόκειται για πο¬ 
λιτική δίωξη από αυτές που ξέρει 
να στήνει ο σοσιαλφασισμός. Αρ¬ 
κεί να αναλογιστεί κανείς πόσα δη¬ 
μοσιεύματα κυκλοφόρησαν και πό¬ 
σες δηλώσεις έγιναν για τις παρά¬ 
νομες μεθοδεύσεις και καθυστερή¬ 
σεις του Λαλιώτη στο αεροδρόμιο 
των Σπάτων, το οποίο πράγματι κα¬ 
θυστέρησε δύο ολόκληρα χρόνια, 
χωρίς να κουνηθεί εισαγγελικό 
βλέφαρο για να καταλάβει το σκαν- 
δαλο'ίδικο χαρακτήρα αυτής της δί¬ 
ωξης. Γενικά υπάρχει μια δικαστι¬ 
κή αδιαφορία για όλες τις καθυστε¬ 
ρήσεις στα μεγάλα έργα εφόσον 
πίσω από αυτές βρίσκεται το “θείο 
βρέφος”, ο Λαλιώτης, που δείχνει 
πόσο ύποπτη είναι αυτή η αιφνι¬ 
διαστική έξοδος από το λήθαργο. 

Ο ίδιος ο Σημίτης δεν αποδέχε¬ 
ται οποιαδήποτε ευθύνη για καθυ¬ 
στερήσεις και καταγγέλει ότι «η ει- 
σαγγελική ενέργεια αποτελεί ανα¬ 
μενόμενη κλιμάκωση. Στόχος η πο¬ 
λιτική μου παρουσία και στάση» ( Ε¬ 
λεύθερος Τύπος, 29/9). Το Σημίτη 
υπεράσπισαν με δηλώσεις τους η 
Βάσω Παπανδρέου από την ομάδα 
των “τεσσάρων”, ο Πασχαλίδης α¬ 
πό τους συνεργάτες του, ο Βενιζέ- 
λος και ο Τσοχατζόπουλος, που α¬ 
νατριχιάζει κάθε φορά που η “μη- 


τσοτακική” δικαιοσύνη απλώνει 
χέρι σε στέλεχος του ΠΑΣΟΚ, δια¬ 
ιρώ νούντα ή μη. Γενικά δεν υπήρξε 
έντονη αντίδραση του ΠΑΣΟΚ, ε¬ 
νώ ο Χυτήρης απλά δήλωσε ότι 
συμμερίζεται την αγανάχτηση του 
Σημίτη και ότι η κυβέρνηση δεν 
έχει σχέση με την όλη υπόθεση. Για 
άλλη μια φορά η “κακιά” δικαιο¬ 
σύνη αναλαμβάνει “πρωτοβουλί¬ 
ες”... 

Πέρα από το γενικό πολιτικό της 
χαρακτήρα, η δίωξη αυτή λειτουρ¬ 
γεί σαν “παραδειγματική” τιμωρία 
για εκείνους τους χειρισμούς του 
Σημίτη στο έργο του φυσικού αερί¬ 
ου που ήταν αντίθετοι με τις επιθυ¬ 
μίες του ρωσόδουλου μπλοκ. Ανα- 
δεικνύει την “ιερότητα” αυτού του 
ζωτικού για τα συμφέροντα του ρώ- 
σικου σοσιαλιμπεριαλισμού έργου, 
του οποίου την πρόοδο τίποτα και 
κανένας δεν πρέπει να εμποδίζει. 
Με την ολοκλήρωση του έργου του 
φυσικού αερίου που δέχτηκε να 
χρηματοδοτήσει η Ε.Ε. θα είναι δυ¬ 
νατή η προμήθεια φυσικού αερίου 
από τη Ρωσία για την κάλυψη των 
ενεργειακών αναγκών της χώρας, 
με αποτέλεσμα την άμεση ενεργεια¬ 
κή εξάρτηση, σύμφωνα με τις επαί¬ 
σχυντες συμφωνίες που υπόγραψαν 
με τους Ρώσους οι Παπανδρέου- 
Μητσοτάκης. Είναι συνεπώς κατα¬ 
νοητή η αγωνία των ρωσόδουλων 
για την προώθησή του. 

Ο Σημίτης, κατά γενική ομολο¬ 
γία, έκανε καλή δουλειά σε ό,τι α¬ 
φορά το φυσικό αέριο και εισέπρα- 
ξε επαίνους γι’ αυτό από τους ευ- 
ρωπαίους τεχνοκράτες. Η μοναδι¬ 
κή καθυστέρηση που υπήρξε στο έρ¬ 
γο, η οποία μάλιστα δεν ήταν ση¬ 
μαντική, οφειλόταν στην καθυστέ¬ 
ρηση της κατάθεσης του νομοσχε¬ 
δίου για την κατασκευή και εκμε¬ 
τάλλευση του δικτύου του φυσικού 
αερίου που ο Σημίτης ανέθεσε στους 
ιδιώτες και στη ΔΕΠΑ. Το νο¬ 
μοσχέδιο ήταν έγκαιρα έτοιμο από 


πλευράς υπουργείου, αλλά δεν 
προωθήθηκε γιατί υπήρχε σύγκρου¬ 
ση ανάμεσα στους Δήμους και στο 
Σημίτη για τη συμμετοχή τους στη 
διανομή του φυσικού αερίου. Το νο¬ 
μοσχέδιο Σημίτη έβγαζε ουσιαστι¬ 
κά τους Δήμους έξω από αυτή τη 
διαδικασία. Πρωτοστάτης της σύ¬ 
γκρουσης ήταν ο Αβραμόπουλος, ο 
οποίος ήθελε μεγαλύτερη συμμετο¬ 
χή της ΔΕΦΑ (Δημοτικής Επιχεί¬ 
ρησης Φωταερίου Αθηνών) στο έρ¬ 
γο. 

Η αντίδραση της Τοπικής Αυτο¬ 
διοίκησης οδήγησε σε διαπραγμα¬ 
τεύσεις που άρχισαν επί Σημίτη και 
συνεχίζονται ακόμα σήμερα. Για 
την ώρα βρίσκονται σε “καλό ση¬ 
μείο”. Βέβαια, οι υποχωρήσεις που 
μπορεί να γίνουν είναι μικρές λό¬ 
γω των περιορισμών της Ε.Ε., αλ¬ 
λά σημαντικές από πολιτική άπο¬ 
ψη. 

Πρέπει εδώ να θυμίσουμε για άλ¬ 
λη μια φορά τον αποικιακό χαρα¬ 
κτήρα των συμφωνιών για το φυσι¬ 
κό αέριο, με τις οποίες δόθηκε “γη 
και ύδωρ” στους Ρώσους, κάτι που 


Είναι λογική εξέλιξη σε ένα 
κράτος που αναδεικνύει την Ορ¬ 
θοδοξία σαν επίσημη πολιτική του 
(στα πλαίσια της δημιουργίας του 
ελληνοσέρβικου άξονα και της 
συμμετοχής της χώρας στο ρωσι¬ 
κό “ορθόδοξο” τόξο) να αναβιώ¬ 
νει κάθε λογής σκοτεινός θρη¬ 
σκευτικός μεσαίωνας. Και είναι 
φυσική κατάληξη το παπαδαριό, 
αυτοί οι εκπρόσωποι της αντίδρα¬ 
σης και του σκοταδισμού, να προ¬ 
βάλλουν όλο και περισσότερο πα¬ 
ράλογες και υπερβολικές (ακόμη 
και στα πλαίσια ενός αστικού 


επιβεβαιώνεται από τη συμπεριφο¬ 
ρά τους κατά την εφαρμογή αυτών 
των συμφωνιών. 

Πρόσφατα η ρώσικη πλευρά, ενώ 
είχε αρχικά συμφωνήσει ότι η πώ¬ 
ληση του φυσικού αερίου θα γινό¬ 
ταν κατά 75% με ανταλλαγή ελλη¬ 
νικών προϊόντων, ζήτησε να γίνε¬ 
ται με συνάλλαγμα. Οι Ρώσοι επι¬ 
καλούνται τις δυσκολίες που αντι¬ 
μετωπίζει η εθνική τους οικονομία 
και ζητούν συνάλλαγμα αντί για 
προϊόντα και υπηρεσίες (Βήμα, 8/ 
10). Όσο μπορεί η ρώσικη αρκούδα 
θα ξεζουμίζει το δουλικό ελληνικό 
κράτος. Αυτή η αποικιοκρατική νο¬ 
οτροπία δεν έγινε ποτέ πρωτοσέ¬ 
λιδο στο Ριζοσπάστη. Στη φυλλά- 
δα του ρώσικου πραχτορείου αφο- 
ρίζονται μόνο οι γερμανοί τεχνο¬ 
κράτες της “ΗοοΜίεί”, όπου οι 
νόμοι της ελεύθερης αγοράς μετα¬ 
φράζονται, στη γλώσσα του σοσιαλ- 
φασισμού, σε αποικιοκρατικές δια¬ 
θέσεις. 

Ο λαός μας πρέπει να κατα¬ 
δικάσει τη φασιστική πολιτική δί¬ 
ωξη κατά του Σημίτη. 


κράτους) απαιτήσεις. Βέβαια, εδώ 
όλο αυτό το σκοτεινό ιερατείο 
(παπάδες-μοναχοΐ) έχουν υψη¬ 
λούς προστάτες στην κυβέρνηση 
του ΠΑΣΟΚ τους κάθε λογής ορ¬ 
θόδοξους, ρωσόδουλους ή όχι, αλ¬ 
λά κυρίως έχουν ανοιχτή υποστή¬ 
ριξη από τη σύζυγο του Παπαν¬ 
δρέου Λιάνη. 

Τελευταίο κρούσμα ξεδιάντρο¬ 
πης απαίτησης είναι η απαίτηση 
των μοναχών των Μετεώρων να 
χαρακτηριστεί “ιερή” η ευρύτερη 
περιοχή των μοναστηριών ακόμη 

συνέχεια στη σελ. 7 


Μετέωρα: Επιστροφή 
του Μεσαίωνα 


ΝΑ ΣΥΝΤΡΙΒΕΙ... 


συνέχεια από τη σελ. 1 

κούς ελεύθερους σκοπευτές με ευ¬ 
γλωττία, όπως ο Βενιζέλος και ο 
Οικονόμου. 

Αυτή η σύνθεση εξασφαλίζει τη 
συνοχή του στρατηγικού ΠΑΣΟΚ, 
δηλαδή το ΠΑΣΟΚ του αντιευρω- 
παϊκού μετώπου των ρωσόδουλων 
και των αυτοδυναμικών εθνικι- 
στών, όμως δε δίνει τη δυνατότη¬ 
τα στους ρωσόδουλους να ηγε¬ 
μονεύουν μέσα από την αιώνια α¬ 
ντίθεση των ευρωπαιόφιλων με 
τους αυτοδυναμικούς εθνικιστές. 

Όλα αυτά θα μπορούσαν να θε¬ 
ωρηθούν σαν ένας θρίαμβος για 
την εσωκομματική αντιπολίτευση 
αν δεν έλειπε από την τελευταία 
το πιο ουσιαστικό στοιχείο συνο¬ 
χής: η κοινή πολιτική γραμμή. Η 
βαθύτερη δύναμη του Παπανδρέ¬ 
ου είναι ότι αυτός έχει την πολιτι¬ 
κή κυριαρχία μέσα στο ΠΑΣΟΚ, 
που μέχρι τώρα κανένα απολύτως 
ρεύμα δεν έχει αρνηθεί. Το κλειδί 
αυτής της κυριαρχίας είναι το μο¬ 
ναδικό πολιτικό αξίωμα του ΠΑ¬ 
ΣΟΚ, ο αντιτουρκισμός, ή, πιο σω¬ 
στά, η θεωρία του “κύριου εχθρού 
εξ ανατολών”. 

Ούτε η Β. Παπανδρέο, ούτε ο Ση¬ 
μίτης μπόρεσαν ή θέλησαν να α- 
ντιπαρατεθούν ποτέ σ’ αυτό. Ίσα - 
ίσα, η πρώτη εμφανίζεται σα με¬ 
γάλος αμύντορας και ο δεύτερος, 
όταν πίστεψε ότι μπορεί να γίνει 


διάδοχος του Παπανδρέου, ξεκίνη¬ 
σε μ’ ένα ταξίδι στην Κύπρο. Ό¬ 
μως ο αντιτουρκισμός οδηγεί κα¬ 
τευθείαν στον αντιευρωπαϊσμό και, 
τελικά, στην αγκαλιά του Κρεμλί- 
νου. Αυτό το απέδειξε ο πιο τουρ¬ 
κοφάγος των “4”, ο Πάγκαλος, που, 
αν και αντιρώσος ως πριν δύο μή¬ 
νες, κύλησε τελευταία στην υπε¬ 
ράσπιση ενός στρατηγικού μετώ¬ 
που με τη Ρωσία, εξασφαλίζοντας 
γι’ αυτό τη μεγάλη αίθουσα της δη- 
μαρχίας από τον Αβραμόπουλο για 
να δώσει τη γνωστή συνέντευξή 
του. 

Η πιο χαρακτηριστική όμως έκ¬ 
φραση της πολιτικής αδυναμίας 
του μετώπου Βάσως - Σημίτη εί¬ 
ναι ότι έδωσε την ευκαιρία στον 
Τσοβόλα να τους υπερκεράσει σε 
αντιπαπανδρεϊκό ριζοσπαστισμό 
και να φέρει τη σύγχυση μέσα στο 
λαό και στη βάση του ΠΑΣΟΚ. 

Ο ΤΣΟΒΟΛΑΣ 

Η αποχώρηση του Τσοβόλα από 
το ΠΑΣΟΚ βοηθάει τον Παπαν¬ 
δρέου ενάντια στους Βάσω - Σημί¬ 
τη. Γιατί δεν πρόκειται για αληθι¬ 
νή αποχώρηση, αλλά για πέρασμα 
σε μια κατάσταση μαχητικής εφε¬ 
δρείας με κύριο στόχο το αδυνάτι¬ 
σμα του φιλοευρωπαϊκού και πιο 
δημοκρατικού ρεύματος μέσα στο 
ΠΑΣΟΚ. Ο Τσοβόλας φεύγει από 
το ΠΑΣΟΚ για να καταγγείλει το 


συμβιβασμό του ΠΑΣΟΚ απέναντι 
στην πολιτική που δήθεν επιβάλ¬ 
λει το “Διευθυντήριο των Βρυξελ¬ 
λών”, δηλαδή το συμβιβασμό του 
με τη γραμμή Βάσως - Σημίτη. Ο 
γιος του αγωγιάτη, που αποδείχνε¬ 
ται παμπόνηρος καιροσκόπος, κα- 
βάλησε το ανερχόμενο ρεύμα του 
αντιδυτικού - εθνικιστικού λαϊκι¬ 
σμού και μιλάει την ίδια γλώσσα 
και στην ίδια ακριβώς κατεύθυν¬ 
ση με τους ρωσόδουλους Σαμαρά 
και Παπαρήγα. 

Η ανακοίνωση της αποχώρησης, 
τη στιγμή που έγινε, είχε σα στόχο 
να αποδυναμώσει το γόητρο της 
πραγματικής ρήξης που επιχειρού¬ 
σε εκείνη τη στιγμή το δίδυμο με 
τον πιο φασιστικό παπανδρεϊσμό. 
Ο Τσοβόλας ως εκείνη τη στιγμή 
προανάγγειλε τη δημιουργία πολι¬ 
τικού ρεύματος μέσα στο ΠΑΣΟΚ, 
ενώ ποτέ του δεν έβαλε ζήτημα 
παύσης του Παπανδρέου, ούτε τόλ¬ 
μησε να συγκρουστεί με τη Λιάνη, 
ενώ στη δραματική αυτή συνεδρί¬ 
αση της Κ.Ε. δε βρήκε ούτε μια λέ¬ 
ξη να πει ενάντια στον Παπανδρέ¬ 
ου. Η αποχώρησή του κάλυψε αυ¬ 
τή την υποταγή, ενώ αδυνάτιζε το 
εσωκομματικό αντιπολιτευτικό μέ¬ 
τωπο ρίχνοντας ουσιαστικά μέσα 
στο ΠΑΣΟΚ τη γραμμή της απο¬ 
χής απ’ αυτή την εσωτερική δια¬ 
μάχη και αχρηστεύοντας ένα μέρος 
του ριζοσπαστικού αντιπαπανδρε- 
ϊσμού. Ο οπορτουνισμός του Τσο¬ 
βόλα φαίνεται από το ότι δεν κά- 
λεσε τους οπαδούς του να φύγουν 


απ’ το ΠΑΣΟΚ, αφού υποτίθεται 
ότι είχε φύγει ο ίδιος, ακολουθώ¬ 
ντας ίδια τακτική με το Σαμαρά 
όταν έφυγε από τη Ν.Δ. 

Χάρη λοιπόν σε αυτή τη συσσώ¬ 
ρευση αθλιότητας στην πολιτική 
γραμμή και την τακτική, έγινε ο 
πρώτος αποχωρήσας που εισέπρα- 
ξε από το μεγάλο αφεντικό τη φρά¬ 
ση «τον αγαπούμε και τον τιμού¬ 
με», ενώ ο Τσοχατζόπουλος έκφρα¬ 
ζε τη θέση ότι αυτή η αποχώρηση, 
ιδιαίτερα αν δε συνοδευόταν από 
ίδρυση νέου κόμματος, θα μπορού¬ 
σε να είναι κάτι καλό. 

ΜΙΑ ΝΕΑ ΠΕΡΙΟΔΟΣ 

Ασφαλώς τώρα ανοίγει μια νέα 
περίοδος πολιτικής διαμάχης μέ¬ 
σα στο ΠΑΣΟΚ, περίοδος που ε- 
ξαιτίας των ανοιχτών πια ανταγω¬ 
νισμών και του εύρους της αμφι¬ 
σβήτησης του παπανδρεϊσμού θα 
δώσει πρωτόγνωρα φαινόμενα. Ο 
Παπανδρέου βιάζεται να μετατρέ¬ 
ψει το ΠΑΣΟΚ σ’ ένα φασιστικό 
κόμμα πριν πεθάνει, αλλά τρέμει 
μήπως δημιουργηθεί δίπλα και 
ενάντια σ’ αυτό το ΠΑΣΟΚ μια 
δημοκρατική άρνησή του, που θ’ α¬ 
πελευθερώσει τεράστιες πολιτικές 
δυνάμεις μέσα στη χώρα. 

Για να αποτρέψει μια τέτοια ε¬ 
ξέλιξη ο έμπειρος ιντριγκαδόρος 
θα στηριχθεί στον ασταθή χαρα¬ 
κτήρα του κομματιού της αστικής 
τάξης που αντιμετωπίζει. Ο Σκαν- 
δαλίδης και ο Λαλιώτης κρατάνε 
επίτηδες χαμηλούς τόνους και ο ύ¬ 


πουλος Αυγερινός, που κατά την 
εκτίμησή μας είναι δικός τους, ό¬ 
πως και κάποιοι από την ομάδα 
των “λοχαγών”, θα χρησιμοποιη¬ 
θούν για να εμποδίζουν το προχώ- 
ρημα του δίδυμου προς τη διάσπα¬ 
ση στην οποία επιβάλλεται να προ¬ 
χωρήσουν. Ο ρόλος των Αυγερι¬ 
νού και “7” είναι να μιλάνε για ε¬ 
νότητα της αντιπολίτευσης και να 
εμποδίζουν τη ρήξη με το ΠΑΣΟΚ. 
Αυτό είναι διαφορετικό απ’ ό,τι 
τώρα οι δύο είναι υποχρεωμένοι 
για ένα πρώτο διάστημα να κά¬ 
νουν: Να μείνουν μέσα στο 
ΠΑΣΟΚ για να δώσουν την πάλη 
της συσπείρωσης δυνάμεων. 

Έτσι, ο Παπανδρέου θα επιχει¬ 
ρήσει είτε να τους διώξει τώρα α¬ 
μέσως, είτε να τους διαλύσει αρ¬ 
γότερα. 

Σ’ αυτό το διάστημα όλο το ρω¬ 
σόφιλο μέτωπο των κομματικών η¬ 
γεσιών θα κάνει πλάτες στον Πα¬ 
πανδρέου. Ήδη ο Εβερτ βρήκε τη 
στιγμή για να στηρίξει τον Παπαν¬ 
δρέου σαν εθνικό ηγέτη ενημερώ- 
νοντάς τον με θόρυβο γύρω από 
κάποιο “άγνωστο” εθνικό θέμα, ε¬ 
νώ από καιρό ο ΣΥΝ δηλώνει ότι 
είναι αντίθετος στη δημιουργία ο- 
ποιουδήποτε νέου κόμματος. 

Η μάχη προμηνύεται θυελλώδης. 
Όλη η συμμορία, και κύρια ο Πα¬ 
πανδρέου, μπορούν να φτάσουν και 
στη μεγαλύτερη εθνική προβοκά¬ 
τσια για να εμποδίσουν τη δημιουρ¬ 
γία ενός σχετικά δημοκρατικού 
κόμματος της αστικής τάξης. 

ΚΡΙΣΙΜΗ ΚΑΜΠΗ ΓΙΑ ΤΗΝ ΤΟΥΡΚΙΑ 


Το τελευταίο διάστημα η πολι¬ 
τική κρίση που σοβούσε στην 
Τουρκία εδώ και αρκετό καιρό εκ¬ 
φράστηκε με την πτώση της κυ¬ 
βέρνησης συνασπισμού Ορθού 
Δρόμου-Ρεπουμπλικανικού Λαϊ¬ 
κού Κόμματος υπό την πρωθυπουρ¬ 
γία της Τσιλέρ. Το “σπάσιμο” της 
κυβέρνησης συνασπισμού έγινε 
στις 20 Σεπτέμβρη μετά από συνά¬ 
ντηση της Τσιλέρ με το νέο αρχη¬ 
γό του ΡΛΚ Μπαϊκάλ. Από κει και 
πέρα η Τσιλέρ αποδύεται σ’ έναν 
απελπισμένο αγώνα δρόμου για τη 
συγκρότηση κυβέρνησης συνεργα¬ 
σίας με άλλα κόμματα ή, αν αυτό 
δε στεκόταν δυνατό, κυβέρνησης 
μειοψηφίας με την ανοχή άλλων 
κομμάτων και ανεξάρτητων βου¬ 
λευτών. Μετά από αλλεπάλληλες 
επαφές με ηγέτες μεγάλων και μι¬ 
κρών κομμάτων, η Τσιλέρ οδηγεί¬ 
ται στη χειρότερη συνεργασία με 
τους εθνικιστές Τουρκές και Ετζε- 
βίτ. 

ΤΑ ΑΙΤΙΑ ΤΗΣ ΚΡΙΣΗΣ 

Η κρίση που μαστίζει την Τουρ¬ 
κία δεν είναι μόνο πολιτική. Πρό¬ 
κειται για μια πολύπλευρη κρίση 
που αγκαλιάζει όλους τους κρίσι¬ 
μους τομείς της πολιτικής, οικο¬ 
νομικής και κοινωνικής ζωής, κα¬ 
θώς και τα εθνικά θέματα της γει¬ 
τονικής μας χώρας. 

Η επίσημη αιτία που πρόβαλε ο 
αρχηγός του ΡΛΚ για τη διάλυση 
της κυβέρνησης συνασπισμού ήταν 
η απαίτησή του να απολυθεί ο αρ¬ 
χηγός της αστυνομίας στην Πόλη 
Νεκντά Μενζίρ, ο οποίος το Φλε¬ 
βάρη είχε καταφερθεί εναντίον του 
υπουργού για τα ανθρώπινα δι¬ 
καιώματα καταλογίζοντάς του ό¬ 
τι ενθαρρύνει την τρομοκρατία. Ο 
υπουργός όμως αυτός, ο Αλγκάν 
Χατζάλογλου. προερχόταν από το 
ΡΛΚ, κι έτσι φαινόταν εύλογο το 
αίτημα του Μπαϊκάλ. 

Φαίνεται όμως πως το “χει η μοί¬ 
ρα των τελευταίων χρόνων όλοι οι 
λαϊκιστές να παρουσιάζονται με 
φιλολαϊκό προσωπείο προκειμένου 
να καλύψουν την αντιδραστική πο¬ 
λιτική τους. Έτσι και το ΡΛΚ ε¬ 
στιάζει τις διαφορές του με την 
Τσιλέρ στα ζητήματα των ιδιωτι- 
κοποιήσεων, της κοινωνικής πολι¬ 
τικής και της επιτάχυνσης του εκ¬ 
δημοκρατισμού. Μήπως σας θυμί¬ 
ζουν τίποτα όλ’ αυτά; 

Αυτό όμως ήταν μόνο η αφορμή. 
Το γενικότερο πολιτικό πρόβλη¬ 
μα της Τουρκίας φαίνεται να συν¬ 
δέεται άμεσα με την επικείμενη τε- 
λωνειακή σύνδεσή της με την Ευ¬ 
ρωπαϊκή Ένωση, η οποία, αδυνα¬ 
τώντας να κατανοήσει τι παίζεται 
αυτή τη στιγμή στη χώρα αυτή, την 
πιέζει για ορισμένες σημαντικές 
αλλαγές που έχουν να κάνουν με 
τα λεγάμενα ανθρώπινα δικαιώμα¬ 
τα και το Κουρδικό. 

Συγκεκριμένα, η ΕΕ ζητάει από 
την Τουρκία να αφήσει ελεύθερους 
τους οκτώ κουρδικής καταγωγής 
βουλευτές που είχαν καταδικαστεί 
και φυλακιστεί πέρσι ως υποστη- 
ρικτές του ΡΚΚ, καθώς και την κα¬ 
τάργηση από τον τουρκικό ποινι¬ 
κό κώδικα του άρθρου 8, το οποίο 
στην ουσία ποινικοποιεί την έκ¬ 
φραση γνώμης, αφού καταδικάζει 
όποιον κάνει λόγο ακόμα και για 
ύπαρξη Κούρδων στην Τουρκία, με 
το αιτιολογικό της διαμελιστικής 
προπαγάνδας. Η Τσιλέρ έχει προ¬ 
σπαθήσει να φέρει την κατάργηση 
του άρθρου αυτού στο Κοινοβού¬ 
λιο, αλλά πάντα αντιδρούσαν οι α¬ 


κραίοι εθνικιστές και ο στρατός, ο 
οποίος, ας σημειωθεί, παίζει ουσια¬ 
στικό πολιτικό ρόλο -συνταγμα¬ 
τικά κατοχυρωμένο- στην Τουρκί¬ 
α. 

Από την άλλη ο μακροχρόνιος 
πόλεμος με το σοσιαλφασιστικό 
ΡΚΚ έχει αιμορραγήσει οικονομι¬ 
κά τη χώρα: Μόνο για φέτος υπο¬ 
λογίζονται σε 6 δις δολάρια τα έ¬ 
ξοδα, δηλαδή το ισόποσο δύο χρό¬ 
νων εξαγωγών! 

Η Τσιλέρ προσπαθεί όμως ν’ α- 
ποφύγει τις εκλογές πάση θυσία 
και γι’ άλλους λόγους. Έχει βάλει 
μπροστά ένα πρόγραμμα οικονομι¬ 
κής ανάκαμψης, το οποίο με πιθα¬ 
νές πρόωρες εκλογές θα τιναχτεί 
στον αέρα, οξύνοντας τα κοινωνι¬ 
κά και οικονομικά προβλήματα. 
Στο πρόγραμμα προβλέπονται και 
ιδιωτικοποιήσεις σε βασικούς κλά¬ 
δους, καθώς και μείωση του πλη¬ 
θωρισμού από 150% πέρσι σε 40% 
φέτος (ήδη έχει φτάσει στο 80%). 
Οι αυξήσεις όμως των εργαζομέ¬ 
νων είναι μόλις 5,4% και οι μισθοί 
αντιστοιχούν σε ποσόν 94 χιλ. 
δραχμών, με την ανεργία να διο¬ 
γκώνεται απειλητικά. Οι τελευταί¬ 
ες ογκώδεις διαδηλώσεις των 
τούρκικων εργατικών συνδικάτων 
και των δημόσιων υπαλλήλων με 
επικεφαλής την οργάνωση Τουρ- 
κ-ις είναι χαρακτηριστικές του οι¬ 
κονομικού κλίματος που επικρα¬ 
τεί. 

Τις πρόωρες όμως εκλογές απεύ¬ 
χονται τόσο ο πρόεδρος Ντεμιρέλ 
όσο και ο κεμαλικών καταβολών 
στρατός, παράγοντες οι οποίοι δε 
θα ήθελαν σε καμιά περίπτωση να 
δουν τους ισλαμιστές να καρπώ¬ 
νονται, μετά την κατάκτηση στις 
δημοτικές εκλογές σημαντικών 
πόλεων όπως η Πόλη και η Άγκυ¬ 
ρα, ψήφους διαμαρτυρίας και να 
μετατρέπονται σε ρυθμιστές των 
πολιτικών πραγμάτων. Κάτι τέτοιο 
άλλωστε θα ήταν τραγωδία και για 
την Ευρώπη, που τελευταία έχει α- 
νακηρύξει το φονταμενταλισμό σε 
κύριο εχθρό της, άσχετα αν οι ε- 
νέργειές της σε σχέση με την εσω¬ 
τερική κατάσταση της Τουρκίας ο¬ 
δηγούν, αντικειμενικά, στο να δί¬ 
νουν πόντους περισσότερο στους ι- 
σλαμιστές παρά στα λαϊκά κόμμα¬ 
τα. 

ΟΙ ΕΥΘΥΝΕΣ ΤΗΣ ΔΥΣΗΣ 

Ίσως σ’ αυτό το σημείο να πρέ¬ 
πει να μιλήσουμε λίγο περισσότε¬ 
ρο για τα αποτελέσματα των δυτι¬ 
κών παρεμβάσεων στα εσωτερικά 
της Τουρκίας και να δούμε πού αυ¬ 
τές οδηγούν. 

Καταρχήν, η πτώση της κυβέρ¬ 
νησης Τσιλέρ ανησύχησε, όπως ή¬ 
ταν λογικό, κύκλους της Δύσης, 
και μάλιστα από τους πιο δημοκρα¬ 
τικούς. Η Μοηάβ τη θεωρούσε «ά¬ 
σχημη είδηση για την Ευρώπη» και 
σημείωνε χαρακτηριστικά ότι «. συ¬ 
γκλονίζει μια σημαντική χώρα για 
την ισορροπία μιας ολόκληρης 
περιοχής και επομένως κανένας 
δεν μπορεί να εύχεται να εισέλθει 
και πάλι σε περίοδο πολιτικής α¬ 
ναταραχής» (Ελευθεροτυπία , 29/9). 
Και τι έκανε όλο το προηγούμενο 
διάστημα η ΕΕ και το Ευρωπαϊκό 
Κοινοβούλιο εκτός από το να 
βγάζει ψηφίσματα και καταγγελί¬ 
ες για “καταπάτηση των ανθρώ¬ 
πινων δικαιωμάτων” στην Τουρ¬ 
κία και σπρώχνοντας τη χώρα σε 
διπλωματική απομόνωση; Είναι 
χαρακτηριστικό να σημειώσουμε ε¬ 
δώ ότι πολλά από αυτά τα ψηφί¬ 


σματα τα προτείνει ποιος λέτε; Ο 
“δημοκράτης” Αλαβάνος, ευρω¬ 
βουλευτής του Συν και γνωστός 
σοσιαλφασίστας, με το σιγοντάρι- 
σμα του Παπαγιαννάκη. Από κει 
και μόνο καταλαβαίνει κανείς σε 
τι λάκκο πέφτουν οι αστοφιλε- 
λεύθεροι δυτικοί, που δεν μπορούν 
να κατανοήσουν πού οδηγούν οι 
“αγνές” τους προθέσεις. 

Όταν η Τουρκία μπήκε στο Ιράκ 
να κυνηγήσει το ΡΚΚ, αυτοί δεν 
ήταν που διέκοψαν αυτομάτως τη 
στρατιωτική βοήθεια σε εξοπλι¬ 
σμούς προς την Τουρκία με το α- 
ναμάσημα των γνωστών θεωριών 
περί “ανθρώπινων δικαιωμάτων” 
(μερικοί δυτικοί μάλιστα άρχισαν 
να μιλούν και για διαμελισμό της 
Τουρκίας); Η θεωρία αυτή είναι πο¬ 
λύ βολική όταν έχουμε να κάνου¬ 
με με αστικές δημοκρατίες με δη¬ 
μοκρατική παράδοση αιώνων, ό¬ 
πως είναι οι δυτικοευρωπαϊκές δη¬ 
μοκρατίες, όμως με την Τουρκία 
δεν είναι έτσι τα πράγματα, γιατί 
η χώρα αυτή βρίσκεται ουσιαστι¬ 
κά σε πόλεμο με έναν αδίστακτο 
φασισμό που δεν κάνει διάκριση α¬ 
νάμεσα σε στρατιώτες και άμαχους, 
αλλά επιδιώκει την εθνική εκκα¬ 
θάριση στη νοτιοανατολική Τουρ¬ 
κία προκειμένου να κατασκευάσει 
ένα υποχείριο στη Ρωσία κρατικό 
μόρφωμα. Και είναι σίγουρο ότι σ’ 
αυτόν τον πόλεμο η Τουρκία δε 
διακρίνει ανάμεσα στον κουρδικό 
λαό και το ΡΚΚ. 

Η Τουρκία δεν είναι από τις δη¬ 
μοκρατικές χώρες του πλανήτη. 
Είναι μια χώρα με μακρόχρονη πα¬ 
ράδοση πραξικοπημάτων και επεμ¬ 
βάσεων του στρατού στην πολιτι¬ 
κή ζωή της χώρας, μια χώρα όπου 
καταπατούνται συστηματικά στοι¬ 
χειώδη δημοκρατικά δικαιώματα 
του λαού της, όπως το δικαίωμα 
του συνδικαλισμού. Τα περισσότε¬ 
ρα απ’ αυτά που περιγράφουν οι 
σχετικές εκθέσεις διεθνών οργα¬ 
νώσεων για εξαφανίσεις προσώ¬ 
πων, φυλακίσεις χωρίς δίκη κτλ. 
είναι αλήθεια, όπως αλήθεια είναι 
και το ότι η κουρδική μειονότητα 
ούτε αναγνωρίζεται σαν τέτοια ού¬ 
τε της έχουν αποδοθεί δικαιώμα¬ 
τα να έχει τα σχολεία της, τον πο¬ 
λιτισμό της, τη γλώσσα της κτλ. 
Όλ’ αυτά είναι γεγονός. Όμως, σε 
τελική ανάλυση, αυτά είναι ζητή¬ 
ματα που πρέπει να τα λύσει ο ί¬ 
διος ο λαός της Τουρκίας και όχι 
οι αυτόκλητοι “προστάτες” του, 
δυτικοί κι ανατολικοί (ιδίως οι 
δεύτεροι). Η από τα έξω πίεση για 
τέτοιου είδους αλλαγές το μόνο 
που καταφέρνει είναι να καλλιερ¬ 
γεί το αντίθετο κλίμα στη χιόρα 
αυτή και να διογκώνει το αντιδυ- 
τικό κλίμα, κάτι που μόνο τους ι- 
σλαμιστές, τους τούρκους σοβινι¬ 
στές και τους ρωσόδουλους συμ¬ 
φέρει. 

Στο κάτω-κάτω της γραφής, τι 
θα έκαναν οι δυτικοί αν είχαν να 
αντιμετωπίσουν στη χώρα τους πα¬ 
ρόμοιο πόλεμο; Θα επέμεναν να εί¬ 
ναι τόσο “δημοκρατικοί”; Πολύ 
αμφιβάλλουμε. 

Αντί λοιπόν να βοηθήσουν τη 
χώρα να σταθεί στα πόδια της και 
να τη στηρίξουν οικονομικά και 
πολιτικά, βοηθώντας τη παράλλη¬ 
λα να κάνει σταδιακά τα απαραί¬ 
τητα δημοκρατικά βήματα, της βά¬ 
ζουν συνεχώς όρους που γνωρίζουν 
πολύ καλά ότι σήμερα αδυνατεί 
να τους εκπληρώσει, τουλάχιστον 
στο βαθμό που οι δυτικοί θα ήθε¬ 
λαν. 


Έτσι, στην έκκληση του Ινονού, 
λίγες ώρες πριν ανακοινωθεί η πα¬ 
ραίτηση της τουρκικής κυβέρνη¬ 
σης, προς το ευρωκοινοβούλιο να 
επικυρώσει το Δεκέμβρη την τε- 
λωνειακή σύνδεση, ο ισπανός ευ¬ 
ρωβουλευτής Καρνέρο, που θα συ- 
ντάξει τη σχετική έκθεση, δήλωνε 
πως «η πλειοψηφία του Ευρωκοι¬ 
νοβουλίου είναι δύσκολο να μετα- 
βάλει τη γνώμη της για την Τουρ¬ 
κία αν τα δεδομένα δεν αλλάξουν 
πολύ σύντομα. Περιμένουμε χειρο¬ 
νομίες από την κυρία Τσιλέρ, που 
μας έχει δώσει υποσχέσεις. Και δε 
μας αρκεί βεβαίως μια υπόσχεση 
ότι θα καταργηθεί το επίμαχο άρ¬ 
θρο του αντιτρομοκρατικού νόμου 
τον Ιανουάριο». Στις 5/10 ο Ινονού 
εκφράζει πάλι την έντονη δυσφο¬ 
ρία του λέγοντας ότι η ΕΕ «δεν 
μπορεί να θέτει ως όρο το πρόβλη¬ 
μα της Κύπρου, την απελευθέρωση 
των Κούρδων βουλευτών, τις συ¬ 
νταγματικές τροποποιήσεις και 
την τροποποίηση του άρθρου 8 του 
αντιτρομοκρατικού νόμου». 

Από την άλλη πλευρά, δύο εν¬ 
θαρρυντικά στοιχεία δεν μπορούν 
να ανατρέψουν το κλίμα απομό¬ 
νωσης της Τουρκίας. Το ένα είναι 
ότι η Γερμανία απελευθερώνει 150 
εκατ. μάρκα για την επιχορήγηση 
της κατασκευής δύο τούρκικων 
φρεγατών από γερμανικά ναυπη¬ 
γεία και ανακοινώνει την παραχώ¬ 
ρηση εξοπλισμού αξίας 100 εκατ. 
μάρκων. Το δεύτερο ότι η αμερι¬ 
κάνικη Γερουσία απέρριψε τροπο¬ 
λογία του ρεπουμπλικάνου Ντ’ Α- 
μάτο να μειωθεί η βοήθεια στην 
Τουρκία περισσότερο από 50% με 
πρόσχημα τις “συνεχιζόμενες πα¬ 
ραβιάσεις των ανθρώπινων δι¬ 
καιωμάτων και της διεθνούς νο¬ 
μοθεσίας”. 

Ττόρα, βέβαια, μετά την πολιτι¬ 
κή κρίση στην Τουρκία οι δυτικές 
κυβερνήσεις θα ζοριστούν και θα 
το ξανασκεφτούν. Ίσως όμως τότε 
είναι πια αργά για τον ευρωπαϊκό 
προσανατολισμό αυτής της χώρας. 

Η ΝΕΑ ΤΟΥΡΚΙΚΗ 
ΚΥΒΕΡΝΗΣΗ 

Μετά από τις παντοειδείς πιέ- 


συνέχεια από τη σελ. 6 

και σε βράχους που δεν υπάρχουν 
μοναστήρια, ακόμη και σε μια έ¬ 
κταση έξι χιλιάδων στρεμμάτων 
που ανήκουν στο δήμο Καλαμπά¬ 
κας και στην κοινότητα Καστρα- 
κΐου. Απώτερος στόχος τους εί¬ 
ναι να ενώσουν το χώρο αυτό που 
ζητούν να χαραχτηρίσουν “ιερό” 
με τα μοναστηριακά τσιφλίκια, 
που καταλαμβάνουν μια έκταση 
30.000 ως 40.000 στρεμμάτων. Αυ¬ 
τοί λοιπόν οι “αρνητές των ε¬ 
γκοσμίων”, των “υλικών και γήι¬ 
νων” απολαύσεων, που ζουν με 
νηστεία και προσευχή, είναι οι με¬ 
γαλύτεροι γαιοχτήμονες της χώ¬ 
ρας μας, κερδίζοντας τεράστια πο¬ 
σά από την οικονομική εκμετάλ¬ 
λευση της απέραντης περιουσίας 
τους. 

Αφορμή για τα παραπάνω είναι 
ένα νομοσχέδιο που έχει κατατε¬ 
θεί για ψήφιση στη Βουλή από το 
ΥΠΕΧΩΔΕ για την “αναγνώρι- 


σεις, η Τσιλέρ προσπάθησε χωρίς 
αποτέλεσμα να συνεργαστεί με το 
κόμμα της Μητέρας Πατρίδας του 
Μεσούτ Γιλμάζ, ο οποίος όμως ζη¬ 
τούσε όλα τα οικονομικά υπουρ¬ 
γεία και αυτό των Εξωτερικών. Οι 
διαπραγματεύσεις ναυάγησαν, ο¬ 
πότε η Τσιλέρ αναγκάστηκε να 
στραφεί προς τον ακροδεξιό Τουρ¬ 
κές του Κόμματος Εθνικιστικής 
Δράσης και τον επιθετικό εθνικι- 
στή Ετζεβίτ του “Δημοκρατικού” 
Αριστερού Κόμματος (αυτόν που 
εισέβαλε στην Κύπρο το ’74). Έ¬ 
τσι, κάτω από τις ευρωπαϊκές πιέ¬ 
σεις για “περισσότερη δημοκρατί¬ 
α”, η φιλοευρωπαϊκή πολιτική με¬ 
ρίδα της Τουρκίας με εκφραστή 
την Τσιλέρ εξωθείται σε εκτρωμα- 
τικές και βαθύτατα αντιευρωπαϊ- 
κές λύσεις! Αυτή είναι η τραγωδί¬ 
α του πράγματος: Η ευρωπαϊκή πο¬ 
λιτική εξαναγκάζει την Τουρκία 
να πέσει στην “αγκαλιά” των πιο 
αντιευρωπαίων, μετά τους ισλα- 
μιστές, στο εσωτερικό της χώρας! 

Μήπως όμως είναι σίγουρη η υ¬ 
περψήφιση της νέας κυβέρνησης α¬ 
πό τη βουλή στην ψηφοφορία που 
θα διεξαχθεί στις 15 Οχτώβρη; Κά¬ 
θε άλλο. Γιατί πρόκειται για συ¬ 
νεργασία “υπό όρους”. Ο Ετζεβίτ 
φρόντισε να στείλει στην Τσιλέρ 
επιστολή αναφέροντας ότι το κόμ¬ 
μα του θα δώσει ψήφο εμπιστοσύ¬ 
νης μόνο σε περίπτωση που γίνουν 
δεκτοί οι όροι του, με πρώτο αυ¬ 
τόν που αφορά την υπογραφή συλ¬ 
λογικής σύμβασης με τους δημό¬ 
σιους υπαλλήλους. Είδατε εργατι¬ 
κό πρόσωπο οι κύριοι Ετζεβίτ και 
Τουρκές; 

Αλλά και από το κόμμα της Τσι- 
λέρ, τον “Ορθό Δρόμο”, 14 βουλευ¬ 
τές δήλωσαν ότι δε θα δώσουν ψή¬ 
φο εμπιστοσύνης στη νέα κυβέρ¬ 
νηση. 

Πάντως, όπως και να ’χει το 
πράγμα, δύο είναι οι πιθανότητες. 
Αν τελικά πάρει ψήφο εμπιστοσύ¬ 
νης, η Τσιλέρ θα είναι όμηρος των 
αντιευρωπαίων εθνικιστών. Αν ό¬ 
χι, θα γίνουν πρόωρες εκλογές (οι 
κανονικές είναι να γίνουν το Νο¬ 
έμβρη του ’96), με σίγουρη την ου¬ 
σιαστική άνοδο των ισλαμιστών 
και των εθνικιστών. Μπρος γκρε¬ 
μός και πίσω ρέμα δηλαδή. Οι Ρώ¬ 
σοι θα τρίβουν τα χέρια τους. 


ση της περιοχής των Μετεώρων 
ως ιερού χώρου”. Σ’ αυτό δεν ξε¬ 
καθαρίζονται τα όρια της περιο¬ 
χής που θα χαρακτηρισθεί ιερή α¬ 
πό εκείνη του ιδιαίτερου φυσικού 
κάλλους και του αρχαιολογικού 
χώρου. Αυτά αφήνονται να ρυθ¬ 
μιστούν με προεδρικά διατάγμα¬ 
τα. Είναι γνωστό ότι θα ασκηθούν 
πιέσεις από την Εκκλησία κι από 
τη Λιάνη, που έχει αναλάβει προ- 
στάτριά της, και από κάθε λογής 
ρωσόδουλο για την ικανοποίηση 
των παράλογων απαιτήσεων των 
μοναχών των Μετεώρων, στα 
πλαίσια πάντα της πολιτικής του 
“ορθόδοξου” τόξου. 

Όλα αυτά έχουν ξεσηκώσει την 
αντίδραση βουλευτών του ΠΑ- 
ΣΟΚ, μερίδας του Τύπου ( Ελευ¬ 
θεροτυπία,, 2 Οχτώβρη), αλλά κυ¬ 
ρίως των κατοίκων των γύρω πε¬ 
ριοχών από τα Μετέωρα, και ιδί¬ 
ως της Καλαμπάκας και του Κα- 
στρακΐου. 


Μετέωρα: Επιστροφή 
του Μεσαίωνα 

Η ΑΝΤΙΣΤΡΟΦΗ ΘΥΤΗ - ΘΥΜΑΤΟΣ 
ΣΤΙΣ ΣΦΑΓΕΣ ΤΟΥ ΣΕΡΑΓΕΒΟ 


Οι κρυφοί και ανοιχτοί φίλοι της 
Σερβίας κατηγορούν τους Βό¬ 
σνιους ότι έριξαν τον όλμο που 
προκάλεσε τη σφαγή της 28ης Αυ- 
γούστου στο Σεράγεβο. Τα ελλη¬ 
νικά μέσα ενημέρωσης σχεδόν πο¬ 
τέ δε χρειάστηκαν προσχήματα για 
να αποδώσουν είτε με υπαινιγμούς 
είτε ξεκάθαρα τον τακτικό βομ¬ 
βαρδισμό του Σεράγεβο στους υ¬ 
περασπιστές του, δηλ. στους Βό¬ 
σνιους. 

Σήμερα, η “έγκριτη” φιλολογία 
αυτού του είδους παίρνει μια έκτα¬ 
ση γιατί βρήκε απροσδόκητα στη¬ 
ρίγματα σε δημοσιεύματα του διε¬ 
θνούς Τύπου όπως αυτά του περιο¬ 
δικού Ναύοη και των 8ηηάαγ Τίτηεβ 
της 1.10.95. Το άρθρο των δυηάιιγ 
Τίιηεδ βασίζεται σε Βρετανούς και 
Γάλλους εμπειρογνώμονες, που δή¬ 
λωσαν ότι η γωνία πτώσης του όλ¬ 
μου ήταν τέτοια που μάλλον προ¬ 
ήλθε από το βοσνιακό στρατό. Η 
δημοσιότητα αυτών των εκτιμήσε¬ 
ων ήρθε με ορμή μετά τη νικηφόρα 
αντεπίθεση των Βόσνιων και Κρο- 
ατών και την απελευθέρωση ση¬ 
μαντικών εδαφών της Βοσνίας, που 
περιόρισε το σέρβο εισβολέα σε κά¬ 
τι λιγότερο από το 49% των εδα¬ 
φών που δίνει το σχέδιο. 

Ο στόχος αυτών των άρθρων εί¬ 
ναι να ανακόψουν και να συγκρα¬ 
τήσουν το βοσνιακό στρατό απ’ το 
να συνεχίσει την αντεπίθεσή του, 
ανατρέποντας έτσι το χάρτη που 
έχουν ορίσει οι προξενήτρες της ει¬ 
ρήνης στη Βοσνία. Είναι δηλ. ένα 
επιπλέον βρώμικο μέσο διπλωμα¬ 
τικής πίεσης για την υποταγή των 
Βόσνιων και το χτύπημα στη διε¬ 
θνή κοινή γνώμη του κύρους της 
βοσνιακής αντίστασης. 

Δεν είναι η πρώτη φορά που συμ¬ 
βαίνει κάτι τέτοιο. Κάθε φορά που 
οι Βόσνιοι δυναμώνουν και επιχει¬ 
ρούν να ανατρέψουν τους συσχε¬ 
τισμούς στο έδαφος, βρίσκονται α¬ 
ντιμέτωποι με παρόμοιες κατηγο¬ 
ρίες. Οι Δυτικοί θέλουν ένα πράγ¬ 
μα: να τελειώσει ο πόλεμος με ο- 
ποιοδήποτε τρόπο. Οι Βόσνιοι επι¬ 
θυμούν την απελευθέρωση της χώ¬ 
ρας τους. Ακόμα και η πιο προωθη¬ 
μένη αντισέρβικη γραμμή μέσα στη 
Δύση (εκτός απ’ το αμερικάνικο 
Κογκρέσο), όπως είναι η γαλλική, 
είναι ενάντια στην έκφραση αυτής 
της επιθυμίας των Βόσνιων για 
λευτεριά, που συμπυκνώνεται στην 
άρση του εμπάργκο των όπλων, 
ενώ το ίδιο το Κογκρέσο στηρίζει 
μόνο την άρση του εμπάργκο στα 
όπλα χωρίς τους βομβαρδισμούς ε- 
ξαιτίας του απομονωτισμού των Η- 
ΠΑ που εκφράζουν οι Ρεπουμπλι- 
κάνοι. 

Πίσω από τη δυσφημιστική εκ¬ 
στρατεία των Βόσνιων βρίσκεται 
η διπλωματική πίεση της Ρωσίας 
για την υποχώρηση των Δυτικών 
στις απαιτήσεις της για ρώσικη 
διοίκηση της “ειρηνευτικής δύνα¬ 
μης” των στρατιωτών της έξω α¬ 
πό το ΝΑΤΟ και την προστασία 
των “αδελφών ορθόδοξων Σλά¬ 
βων”. Είναι οι ρώσικες μυστικές υ¬ 
πηρεσίες που κατάγγειλαν τις α¬ 
ντίστοιχες δυτικές σα συνένοχες 
με τους “φανατικούς Μουσουλμά¬ 
νους” για τη σφαγή στην αγορά του 
Σεράγεβο που προκάλεσε τους 
βομβαρδισμούς του ΝΑΤΟ (Επο¬ 
χή, 1η Οχτώβρη, ανταπόκριση του 
Αργύρη Παναγόπουλου απ’ το Μι¬ 
λάνο). Είναι η σταθερή καταγγε¬ 


λία του ρώσου συνταγματάρχη Α- 
ντρέι Ντεμουρένκο (επικεφαλής 
των ρώσων κυανοκράνων) ότι τον 
όλμο τον έριξαν οι Βόσνιοι. 

Οι υποστηριχτές αυτής της άπο¬ 
ψης βρίσκουν “εξαιρετικά ύποπτη” 
τη γρήγορη και αποφασιστική έκ¬ 
θεση του ΟΗΕ ότι τον όλμο τον 
έριξαν οι Σέρβοι. Αυτό όμως έγινε 
γιατί οι βομβαρδισμοί του ΝΑΤΟ 
είχαν αποφασιστεί με οικουμενική 
συναίνεση. Γιατί έπρεπε να συ¬ 
γκρατηθεί και να τιθασευτεί ο σερ- 
βοβοσνιακός σοβινισμός, που ζη¬ 
τούσε την ισοπέδωση του Σεράγε¬ 
βο και αντιστεκόταν σε κάθε συμ¬ 
βιβασμό στα ποσοστά των εδαφών 
που όριζε το ειρηνευτικό σχέδιο. 
Γιατί οι Βόσνιοι έπρεπε να ο¬ 
δηγηθούν στο τραπέζι των δια¬ 
πραγματεύσεων. Γιατί το αμερικά¬ 
νικο Κογκρέσο έπρεπε να πάρει έ¬ 
να ισχυρό αντάλλαγμα για να υ¬ 
ποχωρήσει στον εξοπλισμό των 
Βόσνιων. Γιατί η Ρωσία θέλει να 
κλείσει τακτικά το βοσνιακό, ώ¬ 
στε να αντιμετωπίσει το αντιρώ- 
σικο ρεύμα που δυναμώνει μέσα 
στον ισλαμικό κόσμο. Όταν αυτοί 
οι στόχοι εκπληρώθηκαν, μπήκε σε 
κίνηση η ρώσικη εκστρατεία δυ- 
σφήμησης των Βοσνίων. 

Τα ψέματα που εκτοξεύονται ό¬ 
μως καταρρέουν αν κοιτάξει κα¬ 
νείς τα γεγονότα της εποχής του 
βομβαρδισμού. Οι σέρβοι φασίστες, 
κάτω από ρώσικη καθοδήγηση, ξε¬ 
χύθηκαν στην Ανατολική Βοσνία 
καταλαμβάνοντας τις “ασφαλείς” 
περιοχές της Σρεμπρένιτσα και της 
Ζέπα εκκαθαρίζοντας τον πληθυ¬ 
σμό τους. Στη διάρκεια της ναζι- 
στικής τους επέλασης είχαν δια¬ 
κηρύξει ότι τελικός στόχος τους ή¬ 
ταν η κατάληψη του Σεράγεβο. Ο 
ίδιος ο Κάρατζιτς είχε δηλώσει 
στους Βόσνιους: «Ή το μοιραζό¬ 
μαστε στα δυο ή θα γίνει ολόκλη¬ 
ρο σέρβικο». Αλλά ξαφνικά η Ρω¬ 
σία και η Σερβία βρέθηκαν μπρο¬ 
στά στην αποφασιστική στάση της 
Γαλλίας του Σιράκ, που ζητούσε 
βομβαρδισμό των Σέρβων. Η κόκ¬ 
κινη γραμμή για τους φασίστες 
μπήκε στο Γκόραζντε, τη στρατιω¬ 
τική πύλη του Σεράγεβο. Η Ρωσία 
ελίχθηκε προσεγγίζοντας τον κρο- 
άτικο σοβινισμό και του παραχώ¬ 
ρησε την Κράινα με αντάλλαγμα 
το διαμελισμό της Βοσνίας με το 
Μιλόσεβιτς για ν’ απομονώσει 
τους Βόσνιους. 

Ο σερβοβοσνιακός σοβινισμός, ά¬ 
πληστος απ’ το πάθος του, πήρε πο¬ 
λύ στα σοβαρά τις απειλές του Κά¬ 
ρατζιτς και κινήθηκε πρόωρα να 
βομβαρδίσει το Σεράγεβο. Το με- 
γαλοσέρβικο σκυλί δάγκωσε 
παραπάνω απ’ το επιτρεπτό και έ¬ 
πρεπε να μπει το φίμωτρο απ’ τον 
αφέντη του χωρίς η ίδια η Ρωσία 
να εκτεθεί. 

Οι Βόσνιοι δεν είχαν κανένα 
συμφέρον να δημιουργήσουν μια 
προβοκάτσια για να προκαλέσουν 
βομβαρδισμούς του ΝΑΤΟ γιατί: 

α) είχαν δει την ελεεινή στάση 
της Δύσης στη Σρεμπρένιτσα και 
στη Ζέπα, 

β) ο βοσνιακός στρατός είχε α¬ 
πελευθερώσει εδάφη γύρω από το 
Σεράγεβο και προωθούνταν στα¬ 
θερά σ’ όλη τη διάρκεια του καλο¬ 
καιριού, 

γ) η βοσνιακή ηγεσία περίμενε α¬ 
νυπόμονα την απόφαση του αμερι¬ 
κάνικου Κογκρέσου, που σίγουρα 


θα ψήφιζε άρση του εμπάργκο των 
όπλων στις αρχές του Σεπτέμβρη, 

δ) η απελευθέρωση της Κράινα, 
οι νίκες των Κροατών και το σπά¬ 
σιμο του σέρβικου κλοιού στο Μπί- 
χατς έδιναν νέες ελπίδες στους Βό¬ 
σνιους για μια μεγάλη αντεπίθεση 
σε συμμαχία με τους Κροάτες ενά¬ 
ντια στο σέρβο εισβολέα, και τέ¬ 
λος 

ε) η βοσνιακή κυβέρνηση ήταν ε¬ 
νάντια στο ειρηνευτικό σχέδιο. 

Ο ΟΛΜΟΣ ΤΟΥ ΦΛΕΒΑΡΗ 
ΤΟΥ “94 

Για να ενισχύσει τα επιχειρήματά 
της ενάντια στους Βόσνιους η λέ¬ 
σχη των φίλων της Ρωσίας και της 
Σερβίας ανασύρει τον όλμο στην 
αγορά του Σεράγεβο το Φλεβάρη 
του ’94 και κραυγάζει πως τότε ο 
ΟΗΕ αποφάνθηκε ότι ήταν μου- 
σουλμάνικος. 

Ακόμα ισχυρίζεται ότι τότε το 
πόρισμα του ΟΗΕ έκανε αρκετό 
καιρό για να βγει, ενώ το τωρινό 
μόνο τρεις ώρες. Μαζί τους ξεσπα¬ 
θώνουν και οι διαρρήχτες του Μ¬ 
Α ΚΚΕ ( Λαϊκός Λρόμος, 9/9) και 
το ΚΚΕ μ-λ ( Προλεταριακή Σημαί¬ 
α, 23/9). 

Όπως τώρα, έτσι και τότε ο ελ¬ 
ληνικός Τύπος δεν περίμενε κα¬ 
νένα πόρισμα του ΟΗΕ για να δια¬ 
κηρύξει με πρωτοσέλιδα ότι ο όλ¬ 
μος ρίχτηκε από τους Βόσνιους. 

Τι κι αν δύο αλλεπάληλα πορί¬ 
σματα του ΟΗΕ συμπέραναν ότι 
δεν μπορούσαν να προσδιορίσουν 
από πού ρίχτηκε ο συγκεκριμένος 
όλμος; Λεπτομέρεια. 

Εκείνη την εποχή ο βοσνιακός 
στρατός είχε ανασυγκροτηθεί και 
μετασχηματιστεί σε τακτικό στρα¬ 
τό διώχνοντας και συλλαμβάνο- 
ντας τα εγκληματικά και τυχοδιω¬ 
κτικά στοιχεία. Ολόκληρη σχεδόν 
η ηγεσία του στρατού άλλαξε και 
ακολούθησε την προτροπή του 
πρωθυπουργού Σίλατζιτς “Να 
στηριχτούμε στις δικές μας δυνά¬ 
μεις”. Έτσι έφτασε να νικήσει τον 
κροάτικο στρατό στην κεντρική 
Βοσνία και να αντεπιτεθεί σ’ όλη 
τη γραμμή των μετώπων ενάντια 
στους σέρβους φασίστες. 

Ο Ιζετμπέκοβιτς για πρώτη φο¬ 
ρά έφτανε στη Γενεύη, όπου γίνο¬ 
νταν οι διαπραγματεύσεις, τόσο δυ¬ 
νατός πολιτικά όση ήταν η ισχύς 
του βοσνιακού στρατού που ξέσκι¬ 
σε το διαμελιστικό σχέδιο των 
Βανς-Όουεν στην πράξη και έβα¬ 
ζε σα στόχο την απελευθέρωση ο¬ 
λόκληρης της Βοσνίας. Τα παζάρια 
απέτυχαν και οι Βόσνιοι συνέχιζαν 
την αντεπίθεση. 

Τότε ήρθε ο όλμος στην αγορά 
του Σεράγεβο με 68 νεκρούς. Το α¬ 
ποτέλεσμα ήταν η παράδοση των 
σέρβικων βαριών όπλων στον Ο¬ 
ΗΕ μαζί με τα βοσνιακά βαριά 
όπλα χωρίς να αρθεί η πολιορκία 
του Σεράγεβο απ’ τους σέρβους φα¬ 
σίστες, ενώ με ρώσικη παρέμβαση 
τα σχέδια των δυτικών για βομ¬ 
βαρδισμούς του ΝΑΤΟ κατέρρευ- 
σαν και αποδείχθηκε πλήρως η έλ¬ 
λειψη στρατηγικής της Δύσης. 

Τότε συνέβη και το εξαιρετικό 
γεγονός. Το Στέητ Ντιπάρτμεντ, 
που υποστήριζε επέμβαση του ΝΑ¬ 
ΤΟ στη Βοσνία, εμφανιζόταν βέ¬ 
βαιο ότι οι Σέρβοι έριξαν τον όλ¬ 
μο, ενώ το αμερικάνικο Πεντάγω¬ 
νο, που δεν ήθελε την επέμβαση, 
υποστήριξε ότι τον όλμο τον έρι¬ 


ξαν οι Βόσνιοι για να προκαλέσουν 
επιδρομές του ΝΑΤΟ ( 118 Νεννε 
αηά \νοιΊό Κεροτί, ν/ίΐ^Ιιίπΰίοη 
Οοεείρ - Νο Μα η 'χ Εαηά, σελ. 27, 
Δευτέρα 21/2/94). 

Η “άγνωστη” ταυτότητα του 
δράστη που έριξε τον όλμο υποτασ¬ 
σόταν στην πολιτική ανάγκη να 
σταματήσει η προέλαση των Βό¬ 
σνιων και να οδηγηθούν στην υ¬ 
πογραφή του διαμελισμού της Βο¬ 
σνίας. 

Υπήρχε και τότε μια διεθνής πη¬ 
γή πληροφόρησης που υποστήριζε 
την εκδοχή του μουσουλμανικού 
όλμου. Ήταν το γαλλικό τηλεο¬ 
πτικό κανάλι ΤΕ1 και ο δημοσιο¬ 
γράφος Μπερνάρ Βολκέρ που είχε 
αποκαλύψει μια “εμπιστευτική έκ¬ 
θεση” του ΟΗΕ, η οποία αργότερα 
έγινε επιστολή-έκθεση του μεσο¬ 
λαβητή Όουεν. Όμως στις 18 Μάρ¬ 
τη ο ίδιος ο Μπερνάρ Βολκέρ στέλ¬ 
νει επιστολή στη Μοηάε. Σ’ αυτήν 
αναφέρει ότι στο κείμενο που μοι¬ 
ράστηκε από την ελληνική προε¬ 
δρία στους υπουργούς Εξωτερικών 
της Ευρωπαϊκής Ένωσης εξαφα¬ 
νίστηκαν τα εισαγωγικά της επί¬ 
μαχης φράσης του Όουεν. Στην πα¬ 
ράγραφο 7 της επιστολής του ο Ό¬ 
ουεν μετέφερε σχετικό «τηλε¬ 
γράφημα του γιουγκοσλαβικού 
πρακτορείου ειδήσεων (Τανγιού- 
γκ), το οποίο, επικαλούμενο ανώ¬ 
νυμες πηγές των κυανοκράνων, α¬ 
πέδιδε την ευθύνη της οβίδας στους 
Μουσουλμάνους». Τα εισαγωγικά 
έλειπαν έτσι ώστε η φράση να α¬ 
ποδίδεται στον ίδιο τον Όουεν. Ο 
Βολκέρ σημειώνει ότι ο γάλλος υ¬ 
πουργός Εξωτερικών έστειλε φω¬ 
τοτυπία της επιστολής στο κανάλι 


Αναρωτιέται κανείς πόσο μεγά¬ 
λες είναι τελικά και μέχρι πού θα 
φτάσουν οι υπηρεσίες που έχει προ¬ 
σφέρει στην ανθρωπότητα η αντί¬ 
σταση του βοσνιακού λαού ενάντια 
στη χιτλερική Σερβία. Δεν έχει α¬ 
ποκαλύψει μόνο το ρώσικο ιμπε¬ 
ριαλισμό που κρύβεται πίσω από 
τους φασίστες σέρβους επιθετιστές, 
αλλά και τα κάθε λογής σκουλή¬ 
κια που σέρνονται πίσω από τη 
γραμμή του στις διάφορες χώρες. Ε¬ 
δώ μιλάμε για την Ελλάδα και για 
τη συγκέντρωση και πορεία που έ¬ 
γινε την προηγούμενη εβδομάδα 
στην Αθήνα από μια σειρά οργα¬ 
νώσεις. Τα κύρια συνθήματα ήταν: 
«Να φύγουν οι ΗΠΑ και το ΝΑΤΟ 
από τα Βαλκάνια, να σταματήσουν 
οι βομβαρδισμοί των Βοσνιοσέρβων, 
να καταγγελθεί η υποστήριξη της 
Ελλάδας στη ΝΑΤΟϊκή επέμβαση 
(πού την είδαν; σ.α), για την ανά¬ 
πτυξη της αλληλεγγύης των λαών 
ενάντια στον πόλεμο, τους εθνικι¬ 
σμούς και τον ιμπεριαλισμό ». Οι ορ¬ 
γανώσεις που συμμετείχαν είναι οι 
εξής: ΑΚΟΑ, Αριστερές Συσπειρώ¬ 
σεις, ΕΑΜ. ΕΕΚ, ΕΚΚΕ, ΚΚΕ (μ- 
λ). ΜΛ-ΚΚΕ, ΝΑΡ. ΟΚΔΕ, ΣΑΚΕ, 
Νεολαία Κομμουνιστική Απελευθέ¬ 
ρωση, Νέοι Σοσιαλιστές, Μαχομέ- 
νη Αριστερά, Λαϊκή Πρωτοβουλία 
ενάντια στη Νέα Τάξη, τον εθνικι¬ 
σμό και τον πόλεμο, Τ1)ΚΡ (Επα¬ 
ναστατικό Κομμουνιστικό Κόμμα 
Τουρκίας), Επιτροπή Βαλκανικής 
Αλληλεγγύης. 

Όλοι οι παραπάνω αποτελούν τη 
“λίστα της ντροπής” για το λαό αυ- 


γωγικά όταν ο Όουεν ανέφερε το 
τηλεγράφημα του Τανγιούγκ. Η 
ελληνική προεδρία όμως είχε εξα¬ 
φανίσει τα εισαγωγικά στο κείμε¬ 
νο που αναπαρήγαγε. Ο Βολκέρ 
στο γράμμα του προς τη Μοηάε έ¬ 
γραφε ότι απέφυγε επιμελώς να 
κάνει οποιαδήποτε διασταύρωση 
της “αποκάλυψής” του υποκύπτο- 
ντας στον εύκολο εντυπωσιασμό. 

Ο γάλλος δημοσιογράφος παρα- 
πέμφθηκε από το γαλλικό ραδιο¬ 
τηλεοπτικό συμβούλιο στην πει¬ 
θαρχική επιτροπή για παράβαση 
της δημοσιογραφικής δεοντολογί¬ 
ας. 

Σημειώνουμε ότι τότε επίσημη 
θέση της Σερβίας ήταν ότι ο όλμος 
ρίχτηκε από τους Βόσνιους. 

Την ημέρα που ο Βολκέρ έστελ¬ 
νε την επιστολή του στη Μοηάε υ¬ 
πογραφόταν στην Ουάσιγκτον η 
κροατοβοσνιακή ομοσπονδία, που 
ήταν η πρώτη επίσημη άρνηση της 
ενιαίας πολυεθνικής Βοσνίας ή, 
αλλιώς, η πρώτη πράξη του διαμε- 
λισμού της Βοσνίας. 

Στη χοάρα μας η πληροφόρηση για 
τη Βοσνία βρίσκεται στις κάνες του 
σέρβικου πυροβολικού και οι αντα¬ 
ποκρίσεις γίνονται μπροστά από τα 
σέρβικα τανκς ή απευθείας από τη 
σφηκοφωλιά του σέρβικου φασι¬ 
σμού στο Πάλε. 

Έτσι, δεν είναι τυχαίο που στην 
εφημερίδα Εποχή (8/10, σελ. 8, άρ¬ 
θρο του Δημήτρη Μπελαντή) ο δη¬ 
μοσιογράφος ισχυρίζεται ότι στις 
29.6.95 ο όλμος που έπληξε το ρα¬ 
διοτηλεοπτικό σταθμό του Σερά¬ 
γεβο με 5 νεκρούς και 30 τραυμα¬ 
τίες ήταν μουσουλμάνικος. 

Τι κι αν ο διεθνής Τύπος και το 
πρακτορείο Ρόιτερ, καθώς και η Ε¬ 
λευθεροτυπία, πληροφορούσαν ότι 
οι Σέρβοι έριξαν τον όλμο γιατί ο 
βοσνιακός στρατός προωθούνταν 
στα κατεχόμενα απ’ τους Σέρβους 
εδάφη του Σεράγεβο. Λεπτομέρεια! 


τής της χώρας και πρέπει να κατα¬ 
δικαστούν γι’ αυτό. Όλοι αυτοί δε 
βρήκαν κουβέντα να πουν όταν οι 
φασιστικές σέρβικες ορδές του Κά¬ 
ρατζιτς και του Μλάντιτς έσφαζαν, 
βίαζαν ή κατέστρεφαν τα χωριά και 
τις πόλεις στη Βοσνία, όταν βομ¬ 
βάρδιζαν ανηλεώς το Σεράγεβο για 
χρόνια, όταν πραγματοποιούσαν ε¬ 
θνικές εκκαθαρίσεις σε κάθε περιο¬ 
χή που καταλάμβαναν. 

Αίσχος! Βρήκαν την ευκαιρία τώ¬ 
ρα που το ΝΑΤΟ βομβαρδίζει τους 
Σέρβους να φωνάξουν να σταματή¬ 
σει αυτό που θα έπρεπε να ήταν α¬ 
παίτηση του δημοκρατικού κινήμα¬ 
τος: ο ανηλεής βομβαρδισμός του 
χιτλερικού επιθετιστή. Βέβαια, οι 
βομβαρδισμοί γίνονται με στρατη¬ 
γικό στόχο να επιβληθεί όσο το δυ¬ 
νατό γρηγορότερα μια άδικη λόση 
στο Βοσνιακό πρόβλημα, όπως έ¬ 
χουμε αναλύσει και σε άλλα άρθρα 
μας. Από την άλλη όμως ταχτικά 
αδυνατίζουν τους Σέρβους και δί¬ 
νουν κάποιες δυνατότητες στους 
Βόσνιους. 

Τιάρα λοιπόν βγήκε στο φως η 
πραγματική όψη όλων αυτών των 
πιο πάνω οργανώσεων, η απόφασή 
τους να ακολουθήσουν τον πόλεμο 
της χιτλερικής Ρωσίας ενάντια 
στην Ευρώπη και να μετατραπούν 
σε σοσιαλφασιστική εμπροσθοφυ¬ 
λακή. Το μίσος των λαών και του 
λαού μας γι’ αυτό το ρεύμα θα γί¬ 
νει κάποτε ίδιο με το μίσος του ε¬ 
νάντια στους συνεργάτες των Γερ¬ 
μανών. Αλλά το τέλος αυτών θα εί¬ 
ναι και το τέλος του ρεβιζιονισμού. 


ΤΡ1 στην οποία υπήρχαν τα εισα- 

Η πορεία της ντροπής 





